
Nietu ta sigui paso di welo 

E siman aki Jaendon Crestian a kue un yuana barbá grandi den un palu di noni na nan kas. Jaendon, kontrario 
na hopi mucha ku ta lanta awendia ku tablet i telefòn den nan man, no tin miedu di yuana. Kombinashon di foto ta 
mustra Jaendon ku e yuana. El a siña kue yuana serka su welo Walter Cofﬁ e, kende ta spesialisá den e ‘arte’ aki. 


BROTE COVID NA KAS 
DI KUIDO A PLAMA LIHÉ 

KRALENDIJK – Te na 
e momentu akí no tin niun 
kaso di viruela di makaku 
konosí na Boneiru. Esaki 
dòkter 
Giovanny 
Frans 
di Hunta di Komisario di 
Fundashon 
Mariadal, 
a 
duna di konosé durante 
un enkuentro ku prensa 
djabièrnè mainta. El a bisa, 
sí surgi un kaso di viruela di 
makaku, ta bini instrukshon 
i mester sigui instrukshon 
kon 
mester 
atendé. 
E 
situashon na Boneiru ta bon 
manehabel. E diferensia ta 
ku malesanan kontagioso 
ku ta kai den grupo A, pa 
lei ta nifi ká ku mester sigui 
instrukshon 
kon 
mester 
ehekutá. Sí akaso no por, 
ta bai den diálogo pa wak 
kon ta atendé. Pa esaki 


Fundashon Mariadal ta prepará 
Niun kaso viruela di makaku konosí na Boneiru 


tin henter un struktura pa 
malesa infeksioso ku ta 
kai den grupo A, segun 
dòkter 
Frans. 
Dòkter 
Frans, 
relashoná 
ku 
e 
brote di Covid na Kas di 
Kuido, a bisa esaki a keda 
solamente na e instituto i no 
direktamente na hospital. 
Kas di Kuido a haña su mes 
konfrontá kaminda tin un 
grupo di habitante ku a tèst 
positivo pa Covid. Mesora 
a kuminsá limitá bishita i 
a yega dje leu ei ku mester 
a stòp tur bishita i awor 
a yega un momentu ku 
mester dal e siguiente paso 
pa kontené e brote. Esaki ta 
nifi ká ku ta bini ku kuido 
koherente. Mester ta kla pa 
tur hende, ku Covid no a 
bai i tei ainda i mester tuma 


esaki debidamente na serio. 
E vírus ketu bai ta sirku- 
lá, no ta nada eksepshonal, 
pero esaki no tin konsekue- 
nsia pa habitantenan i per- 
sonal di Kas di Kuido, pa- 
sobra ta sigui reglanan di 
higiena básiko i otro medi- 
danan, segun dòkter Frans. 


Pa loke ta trata bakunashon 
di e personal di Fundashon 
Mariadal, dòkter Frans a 
bisa no por obligá e perso- 
nal pa bakuná. Sí gobièrnu 
ta haña ku esaki ta nesesa- 
rio, mester bini ku un lei ka- 
minda ta obligá trahadónan 
den kuido pa bakuna kontra 
Covid i sigui ku e buster- 
nan. Sí pa motibunan mé- 
diko esaki no por, por hasi 
eksepshon. Kada trahadó 
den kuido tin e respon- 
sabilidat pa kuida su mes, 
klientenan di Fundashon 
Mariadal i su bishitantenan, 
loke ta importante. Dòkter 
Frans a splika Fundashon 
Mariadal te ainda ta hiba un 
maneho pa habitantenan di 
Kas di Kuido den sentido 
ku ta pidi aprobashon di 


famia pa bakuná òf buster, 
sí e habitante mes no por 
disidí riba esaki. Famia ta 
indiká sí nan ta di akuerdo 
òf nò i e fundashon ta res- 
petá nan desishon, pero e 
ta keda un riesgo pa Kas di 
Kuido. Mester menshoná, 
di akuerdo ku dòkter Frans, 
ku un porsentahe haltu di 
habitante di Kas di Kuido 
ta bakuná. E siguiente reto 
ta pa konektá ku buster, 
no solamente pa e variante 
Delta, pero tur otro variante 
ku a bini despues. “Mi ta 
hasi un súplika na famia di 
habitantenan di Kas di Kui- 
do kende nan mes no por 
disidí, pa duna aprobashon 
pa e habitantenan di e in- 
stituto haña buster tambe,” 
dòkter Frans a trese dilanti 


Debí na brote di Covid na Kas di Kuido 
Un habitante a muri 


KRALENDIJK 
-- 
Dòkter 
Alex 
Swengle, 
spesialista di pulmon i 
manager di kuido elektivo 
di Fundashon Mariadal, 
durante un enkuentro ku 
prensa djabièrnè mainta, a 
lamentá ku un habitante di 
Kas di Kuido a muri debí 
na e brote di Covid den e 
instituto. A informá famia i 
a duna tur espasio pa tuma 
despedida. 
Dòkter Swengle a splika 
a kuminsá ku dos kaso di 
Covid na Kas di Kuido i 
esaki a sigui krese ku awor 
tin 28 kaso positivo. Den 
karentena tin 18 hende 
i total for di komienso 
te awor tabatin 39 kaso 
positivo. Tin algun hende 
a sali kaba for di isolashon 
i aktualmente kasimente 
no por papia di brote mas. 
Tabatin kuater kaso positivo 
di trahadó i aktualmente tin 
dos kaso, ku tiki síntoma òf 
kasimente sin síntoma. 
Bakunashon 
kontra 
Covid a hunga un ròl grandi 
na Kas di Kuido. Ounke ku 
e bakunashon di Omikron 
ta ménos efektivo i tin 


buster nobo na kaminda pa 
sèptèmber i òktober, ta keda 
importante pa klientenan 
i trahadónan di e instituto 
sigui tuma e busternan akí. 
Sí no tabata pa bakunashon, 
e brote lo tabata hopi mas 
grandi. Otro suerte ta ku e 
variante Omikron ta ménos 
fuerte ku e variante Delta, 
segun dòkter Swengle. 
Dòkter Swengle: “Nos 
miedu tabata mirando e 
situashon di e mutashon, 
a hasi tèst hopi lihé i 
manda Hulanda pa hasi 
investigashon pa wak sí 
tin variante nobo ta hunga 
un ròl. Ainda ta na su lugá 
pa rekomendá tur hende 
pa bakuná i tuma buster 
pa ta prepará. Tur trahadó 
den kuido mester sinti 
nan mes responsabel pa 
bakuná komo un arma pa 
defendé nan mes kontra 
kualke brote den futuro di 
otro variante ku por hasi 
daño mas grandi. Tambe 
mi ta supliká komunidat en 
general pa bakuná, pasobra 
no lubidá ku e brote a bini 
di komunidat, pa protehá 
e grandinan i pa tin nan na 


kurason.” 
E bakuna ta funshoná 
bon i ta baha e kantidat 
di morto. Dor di Covid 
mundialmente sinku mion 
hende gradualmente a muri 
i mester siña kon pa manehá 
e komplikashonnan pa e 
kantidat di morto baha. Tur 
aña ta adaptá e bakuna i 
kada biá e vírus ta kambia 
di karakter, segun dòkter 
Swengle. 
Den sentido di papia, 
kada hende tin e derecho 
individual pa protehá otro, 
dòkter Swengle a trese 
dilanti. Den kuido esaki 
ta algu komun i awendia 
pa traha den kuido ta 
obligatoriamente 
bakuná. 
No ta algu nobo, ta djis ku 
tin hopi resistensia ta bini 
ku tur argumento pa no 
tuma bakuna, loke por bari 
trankil for di mesa. 
A yega tempu pa habri e 
diskushon pa na un manera 
brutu obligá esnan ku ta 
traha den kuido pa bakuná 
nan mes. Awor esaki no 
ta 
obligatorio, 
pero 
sí 
ta rekomendabel pa tur 
trahadó den kuido bakuná. 


GRADISIMENTU I INVITASHON 


Esposo, yunan, nietunan i rumannan di nos kerida defuntu 
Criselda Magina Rosa-Nicolaas 
mihó konosí komo Popoy 
kier a gradisi tur famia-, amigu-, bisiña- i 
konosinan ku a asisti na entiero di nos 
kerida esposa, mama i wela stimá Popoy. 
Un danki na tur ku a manda krans, 
whatsapp i hasi yamada telefóniko. 
Danki na dokter Post i Partido UPB. 
Boso atenshon tabata un gran konsuelo 
pa nos. Danki di kurason. 
Nos ta invitá na un (1) santu sakrifisio di misa na parokia 
San Bernardo na Playa, mañan djadumingu 21 ougustus 
pa 7’or anochi. 
Despues di misa NO por risibi bishita na kas. 
Aseptá esaki komo un invitashon personal. 


BESCHIKKING 


Bij beschikking van het Gerecht in Eerste Aanleg 
Curacao d.d. 9 juni 2022 (CUR202103575) is 
dhr. Caroles George BERNABELA onder curatele 
gesteld. 
Tot curator is benoemd mv. Federica Benita 
SILBERIE-SOLIANA, Kaya Caribe 54 Bonaire CN. 


Ramari B.V. 


ta buska 
-2 bouw supervisor -2 loodgieter 
-2 schilder -2 electricien 
-2 timmerman -8 metselaar 


Pa mas inf. yama 782-0119 

Awe mi ta den sala di korte 
fo’i 8:30 di mainta. Mi kolega 
Velly manera kustumber a 
manda un rekordatorio pa 
mi skirbi e kolumna NE. Na 
momentu ku e èp a drenta 
kasi mi por a saka lenga p’e 
telefòn. Hopi nèrvio e rekor- 
datorio aki ta duna mi. Pero 
ya, mi sa ku ta su trabou e 
ta hasi. Awe korte ta masha 
interesante. 
****** 
Semper kasonan penal tin un 
algu interesante pero awe di 
un manera òf otro ta fasiná 
mi. Normalmente mi ta bebe 
basta kòfi djis pa keda lantá. 
Pero awe kasonan no sola- 
mente ta kanando lihé. Kisas 
ta pasombra awe ta djabièr- 
nè i un ‘happy hour’ aki ratu. 
***** 
Esaki ta di 3 dia di kasonan 
penal den e siman aki. Hopi 
hende no sa, pero mi gusta 
wak tur e hendenan presente 
den korte i imaginá mi mes 
kon nan lo ta na nan propio 
kas. Por ehèmpel mi ta mi- 
rando un hues mi dilanti, den 
kombersashon ku un sos- 
pechoso. E hues aki ta hòm- 
ber ku si kualke muhé top’e 
riba kaminda, e muhé lo bira 
kabes i wak e. Un hòmber 
atraktivo, bon mirá djis un 
hòmber ku bon tipo. 
******* 
Pero na momentu ku e bisti 
e toga parse ku tur e bon tipo 
aki ta disparsé. No ta straño 
kon e toga aki ta kambia e 
konsepto di mi pensamentu? 
Korte ta interesante ora bo 
ta opservá interakshon entre 
personanan. Ta interesante 
mira kon un sospechoso ta 
aktua ku un wardadó di pre- 
zu. Mi gusta ripará kon e tra- 
to i aktitut di e presentenan a 
kambia pa ku mi mes. Pero 
tambe ta masha interesante 
nota kon tin relashonnan 
amoroso ta formando dilanti 
di mi wowonan. 
***** 
Lesadó, mi tin hopi gana di 
konta bo e pida redu aki pero 
mi no por. Ta prohibí pa mi 
menshoná nòmber. Si mi ke 
kompartí ku bo un kos. Korte 
no tei solamente pa kosnan 
fèrfelu, mi ta testiguá ku kos- 
nan bunita tambe sa pasa. 
No opstante kon interesante 
e kasonan ta, un dia kom- 
pleto sintá den sala di korte, 
presensiando kasonan penal 
ta laga mi basta kansá. Mi 
mente ta pidi pa sosiegu. 
***** 


Vírus a bini djafó 
BROTE COVID NA KAS DI 
KUIDO A PLAMA LIHÉ 


KRALENDIJK – E brote 
di e vírus di Covid ku a 
originá na Kas di Kuido di 
Fundashon Mariadal, ta bou 
di kontròl. 
Investigashon nunka ta 
100 porshento, pero tin tur 
indikashon ku e brote no a 
bini di trahadó, pero djafó. 
Apesar di tur medida, tin 
habitante di Kas di Kuido 
ku ta bai kas serka famia i 
tin e fuerte indikashon ku e 
vírus a yega Kas di Kuido 
dor di komunidat i via di e 
grandinan a plama mashá 
lihé entre e klientenan. 
Esaki dòkter Alex Swengle, 
spesialista 
di 
pulmon 
i 
manager di kuido elektivo di 
Fundashon Mariadal, a bisa 
djabièrnè mainta durante 
un enkuentro ku prensa. 
Dòkter Swengle a splika ku 
e brote di Covid a kuminsá 
na komienso di siman pasá 
na Kas di Kuido. Ounke 
ku e vírus ta ménos dañino 
ku e variante Omikron, e 
ta plama hopi lihé. Dor ku 
dos terser parti di kliente na 
Kas di Kuido tin demensia, 
kaminda nan ta kana hopi 
i no por mantené nan den 
kamber, e reto ta grandi pa 
isolá e klientenan akí. 
Dòkter Swengle a sigui 
splika, a trata mas tantu 


posibel pa kontené e vírus, 
pero e brote tabata mas 
grandi ku a spera. P’esei 
mester a bai over na kuido 
koherente. Esaki pa evitá 
ku e vírus ta plama bou di e 
trahadónan di Kas di Kuido i 
tambe hospital. Esaki ta trese 
kuné ku un grupo grandi di 
e trahadónan mester bisti 
trahe kompleto. Tambe sí 
ta nesesario mester bai den 
karentena sea nan ta positivo 
òf nò, ta mantené nan den 
karentena apart. Hasiendo 
henter e proseso akí, mester 
ta mas kuidadoso i a tuma 


e 
desishon 
relativamente 
drástiko, 
pero 
loke 
ta 
nesesario. 
Desde djabièrnè a para 
tur operashon ku no ta 
di urgensia dor ku no tin 
sufisiente personal. E ta un 
kambio temporal di un òf 
dos siman. Momentu ku 
henter e situashon ta bou di 
kontròl atrobe, ta bai bèk 
na normal na Kas di Kuido, 
dòkter Swengle a bisa. 
Dòkter Swengle a indiká 
ounke 
ku 
investigashon 
nunka ta 100 porshento, tin 
tur indikashon ku e brote di 


Covid na Kas di Kuido no a 
bini di trahadó, pero di pafó. 
Apesar di tur medida, e vírus 
a drenta. Tin di e klientenan 
ku ta sali bai serka famia 
i ta via di e klientenan aki 
e vírus a drenta i a plama 
mashá lihé. Pa loke ta trata 
personal, Dòkter Swengle a 
bisa te ainda tin sufisiente 
personal pa atendé, pero 
mester a hasi e kambio. Sí 
resultá ku tin mester di mas 
trahadó, lo tuma kontakto 
ku Hulanda pa wak kon ta 
remediá e situashon. 
Tambe tabatin menshon 
di diarea bou di e grandinan 
i personal di Kas di Kuido. 
Relashoná ku esaki dòkter 
Swengle a bisa ta un kantidat 
mínimo di kliente tabata 
afektá i un pa dos trahadó. 
Pa esaki tambe a tuma tur 
mesun medida èkstra. 
E diarea tabata kombiná 
ku keintura, no ta algu 
peligroso, no ta un vírus ku 
ta hasi hende hopi malu, den 
un pa dos siman e ta bai di 
su mes. 
Dòkter Swengle: “A para 
tur bishita na Kas di Kuido, 
ku eksepshon di klientenan 
hopi malu, por tin eksepshon. 
Uso di tapa boka ta 
obligatorio pa tur hende ku 
ta bishitá hospital.” 


KRALENDIJK—Di- 
rektiva di skolnan katóliko 
ta klá pa aña eskolar nobo. 
Den un kombersashon ku 
un representante di e direk- 
tiva di skol, por a kompro- 
ndé ku praktikamente tur 
kos ta kla pa portanan di 
skol habri atrobe djaluna. “ 
Seshonnan di `timbuil- 
ding` ya a tuma lugá i mae- 


stronan tin algun siman ta 
prepará i drecha klas. Fin 
di siman aki sigur nan lo 
ta man yen pa pone último 
tokenan,” asina e represen- 
tante a duna di konosé. Pa 
loke ta trata inskripshonnan 
nobo, BONERIANO a haña 
di komprondé ku apesar ku 
fecha di inskripshon ofisi- 
almente ya a pasa, bastante 


ta e mayornan ku ta yama 
na ofisina pa buska lugá 
pa nan yu. “ Hopi te ma- 
yornan ku ta tuma kontakto 
ku nos pa pone nan yu na 
un skol. Sigur den e siman 
aki promé ku skol kuminsá 
, nos ta haña petishonnan 
pe entre otro hendenan for 
di Kòrsou i tambe Oropa 
ku ta enbuska di un lugá pa 


nan yu. “Por bisa ku prak- 
tikamente tur nos skolnan 
ta yen,” e representante a 
finalisá bisando. Si tur skol 
tin maestro i/òf si falta, kiko 
te kantidat ku a inskribí e 
aña aki, BONERIANO no 
por a haña un kontesta riba 
esaki, mirando ku e direk- 
tor ku tin e datonan aki ta 
ku vakashon. 


Skolnan klá pa risibí 
muchanan djaluna 

+ 
IMÁGENNAN DI NOS PASADO - BEELDEN UIT ONS VERLEDEN 


Boto di lots di ántes 
Riba e foto aki por mira e boto di lots di ántes. Patras por mira algun barku di bela di Boneiru. 


-- 


Loodsboot van vroeger 
Of de foto is de loodsboot van vroeger te zien. Daar achter enkele zeilschepen van Bonaire. 

Awèl si, ta poko ketu di mas 
bèrdat akiden i niun hende no 
ta kòrda ofresé nos poko kòfi. 


Tonchi, despues di basta dia 
ma mira Boris atrobe akiden. 
Ma tende puntra si a sinti su 
falta 


Kangreu 

AI DIOS...KI DIA? 
“Pasobra meskos ku e shelunan ta mas haltu ku tera, 
asina Mi kamindanan ta mas haltu ku boso kamindanan, 
i Mi pensamentunan mas haltu ku boso pensamentu- 
nan.” Isaias 55:9(BS) 


Spera riba Dios, pa E move den nos bida, por trese 
desánimo, pasobra por parse ku nada ta kambia, mién- 
tras ku nos tin dianan, siman, luna i añanan ta roga Dios, 
pa porfabor aktua na nos fabor i pa kontestá nos orashon. 
I ta p’esei nos ta kuminsá murmurá i papia kontra Dios. 
Kisas bo ta hasiendo orashon pa sanashon di bo mes òf 
un ser kerí, pa Dios libra bo di anshedat i depresividat 
òf pa yu(nan) ku a bandoná Dios. Òf bo ta pidi Dios pa 
duna bo un yu despues di téstnan di embaraso ku a sali 
negativo òf pa duna bo un kasá ku bo por pasa e restu di 
bo bida kuné ... ma sin kontesta. 
E ora ei ta lanta preguntanan manera: ai Dios...te ki dia? 
Kuantu tempu mas mi tin ku sigui spera? Dikon? 
E versíkulo di awe ta rekòrda nos ku Dios Su kamindanan 
ta mas haltu ku nos kamindanan, i Su pensamentunan ta 
mas haltu ku nos pensamentunan. 
No ta tur biaha Dios ta kontestando nos orashonnan di 
e manera ku nos ta kere o deseá, nos mester aseptá i 
tene na e bèrdat ku e kamindanan di Dios ta mas haltu 
ku esun di nos. E tin e bista total, enkambio nos por mira 
loke solamente ta nos dilanti aworaki. 


Dios ta obrando den e bòl di hilu bruá ku abo ta mirando 
aworaki. E ta skucha bo orashonnan, i no ta lubidá ni un 
di bo aw’i wowonan. E ta laga tur kos obra pa bon. 
Dios tin e bista total di nos situashon, konfi 'É! 


Diannenara Mercera 
Produkshon PGM 


Norma i balor, dos pa- 
labra ku ta kana huntu i 
ku den hopi okashon ta 
uzá pa e mesun propósi- 
to. Pero kiko realmente 
nifi ká norma i balor? 
Lo por splika yu(nan) 
kiko norma i balor ta 
enserá? 
Kisas e kontesta ta si 
òf no, pero no sa kon i 
kiko pa splika. 


Importansia di norma i balor den bida di mucha 


Norma i Balor 
Kiko ta nifi ká norma 
realmente? Un norma 
ta un regla di kom- 
portashon ku ta aseptá 
dor di henter un komu- 
nidat, por ehèmpel no ta 
dal otro, no ta grita otro 
òf no ta uza violensia 
verbal. Awor kiko balor 
lo nifi ká e ora ei? Un 
balor ta un konsepto di 


lokual ta wòrdu deseá 
(un ideal) por ehèm- 
pel ta respetá otro; tin 
toleransia pa otro, i tin 
amor pa próhimo. Pues 
simplemente un norma 
ta un komportashon ku 
ta spera di un (grupo di) 
persona i balor ta e ideal 
tras di lokual ta impor- 
tante pa un (grupo di) 
persona. 
Tur 
persona, 
sea 
mucha òf adulto, tin 
derechonan fundamen- 
tal den un sosiedat, pero 
tambe no por keda sin 
menshoná ku tin vários 
obligashon pa kumpli 
kuné den e mesun so- 
siedat. Akinan ta unda 
norma i balor ta suma- 
mente importante ora ta 
trata edukashon i lan- 
tamentu di un yu den e 
sosiedat. 
Por bisa esaki ta un 
obligashon ku tur ma- 
yor òf edukadó mester 
apliká den lantamentu 
di un mucha. Kòrda un 
adulto ta un ehèmpel pa 
muchanan i muchanan 
ta refl eho di lokual adul- 
tonan ta proyektá. 
Tuma por ehèmpel 
aktuashon den tráfi ko 
voral ora tin mucha(nan) 


den serkania. Tin vários 
okashon ku otro outo- 
mobilistanan ta kometé 
erornan. Komo adulto 
responsabel tin opshon 
pa reakshoná pasivo òf 
skohensia pa e otro eks- 
tremo, esta reakshoná 
agresivo. 
Un otro opshon ta pa 
ignorá e eror i sigui. Den 
hopi 
paisnan 
grandi, 
kaminda ku tin tráfi ko 
pisa konstantemente ta 
papia di e fenómeno di 
“road rage”, kaminda ku 
violensia ta tuma lugá 
entre outomobilistanan 
na momento di infrak- 
shon den tráfi ko. 
Tin hasta kaso ka- 
minda ku ta terminá den 
agreshon pisá. Lamen- 
tablemente tur esaki ta 
sosodé den presensia 
di muchanan di tur edat. 
Norma i balor, e base di 
un bon edukashon pa 
famia! Loke bo planta 
bo ta kosechá Si ta 
eksigí di un mucha pa 
práktika norma i balor 


den su bida, komo adul- 
to bo tin e tarea di ilus- 
trá i proyektá esakinan 
tambe. Pues sea kon- 
siente di bo aktuashon 
i skohensia di palabra. 
Muchanan lo opservá 
tur moveshon i aktu- 
ashon ku su mayornan 
ta hasi i lo kopia sea al- 
gun òf tur esakinan den 
un forma òf otro. Sea 
semper alerta kiko un 
mucha ta opservando, 
kisas ta for di bo mes 
persona òf otro adulto. 
Komuniká i splika e mu- 
cha asina bo ta ripara ku 
e tin duda òf pregunta di 
un tópiko òf aktuashon. 
Muchanan ta meskos ku 
un spòns, nan ta apsor- 
bé hopi kos i lo krea un 
pensamentu inkorekto si 
akaso no risibí un kon- 
testa konkreto. 
Ta pa e motibu aki 
mayornan i tambe edu- 
kadó tin un tarea impor- 
tante pa ku formashon 
di futuro generashon di 
hóben i adulto. 


GRADISIMENTU I INVITASHON 


Esposo, yunan, nietunan i rumannan di nos kerida defuntu 
Criselda Magina Rosa-Nicolaas 
mihó konosí komo Popoy 
kier a gradisi tur famia-, amigu-, bisiña- i 
konosinan ku a asisti na entiero di nos 
kerida esposa, mama i wela stimá Popoy. 
Un danki na tur ku a manda krans, 
whatsapp i hasi yamada telefóniko. 
Danki na dokter Post i Partido UPB. 
Boso atenshon tabata un gran konsuelo 
pa nos. Danki di kurason. 
Nos ta invitá na un (1) santu sakrifisio di misa na parokia 
San Bernardo na Playa, mañan djadumingu 21 ougustus 
pa 7’or anochi. 
Despues di misa NO por risibi bishita na kas. 
Aseptá esaki komo un invitashon personal. 


BESCHIKKING 


Bij beschikking van het Gerecht in Eerste Aanleg 
Curacao d.d. 9 juni 2022 (CUR202103575) is 
dhr. Caroles George BERNABELA onder curatele 
gesteld. 
Tot curator is benoemd mv. Federica Benita 
SILBERIE-SOLIANA, Kaya Caribe 54 Bonaire CN. 


Ramari B.V. 


ta buska 
-2 bouw supervisor -2 loodgieter 
-2 schilder -2 electricien 
-2 timmerman -8 metselaar 


Pa mas inf. yama 782-0119 

Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Djasabra 20 ougùstùs 2022 


12.00 Herensia Korsòu: Errol Cova 1 
13.00 Aki Boneiru: 
Bekadonan 2022 
14.00 Herensia: 
Fernando Seraus 
15.00 BAPA: 
MiraldaPaula-Frans 


16.00 Sitionan Marká: Se Lamberto 
17.00 Aki Boneiru: 
Mariadal Alzheimer 
18.00 Herensia: 
Vilma Lourens 
19.00 BAPA: 
Marie Sint Jago 


20.00 Aktualidat: 
Jona Chirino 
21.00 Aki Boneiru: 
Krus Kora Onder- 
steuningsfonds 
22.00 Herensia: 
Rumannan vlijt 
banda abow 
23.00 BAPA: 
Ingvar Prinsen 


Programanan di Bonaire.tv 
TELBO kanal 70 
Flamingo TV kanal 23 


Djadumingu 21 ougùstùs 2022 


12.00 Herensia: 
Louisa Seferina 
(Sefe) Cicilia-Statie 
13.00 Aki Boneiru: 
Bishita di Militar 
14.00 MinFic 
Sclavitud 
15.30 Puerto Latino: 
Luis Zárraga 


16.00 Herensia Korsou: Errol Cova 1 
17.00 Aki Boneiru: 
Bekadonan 2022 
18.00 Herensia: 
Fernando Seraus 
19.00 BAPA: 
Miralda Paula-Frans 

Kiebro na kas di frater 
Den 
e 
último 
siman 
di 
febrüari 1974 tabatin un kaso 
interesante dilanti hues na 
Kòrsou. E akusado no tabata 
Wim Cicilia, alias The Fugitive, 
sino un hóben ku a kometé un 
kiebro na kas di fraternan en- 
frente Lourdes MAVO/ETAO, 
ku nèt den e tempunan ei a bira 
Scholengemeenschap Bonaire 
(SGB). 
Akusashon kontra e hóben 
aki tabata ku el a hòrta un mon- 
tante riba mil florin for di un 
brantkast den e edifisio. Bon 
mirá fraternan mes a faya, paso- 
bra nan a bai misa anochi, pero 
pa deskuido un dje fraternan a 
laga e yabi na e brantkast. Pues 
un ladronisia fásil. 
E kaso aki tabatin relashon 
ku Wim Cicilia, komo ku segun 
e akusado ta Wim a provok’é pa 
bai kometé e kiebro aki. Ta un 
punto ku abogado Moenir-Alam 
a usa tambe den defensa di su 
kliente. 


E kiebro i ladronisia aki ta- 
batin un impakto grandi den e 
komunidat boneriano. A kon- 
siderá esaki komo violashon 
flagrante di lei kontra hendenan 
religioso ku tabata duna edu- 
kashon i enseñansa na mucha 
hòmbernan di e isla. Tabatin 
diferente komentario, den sen- 
tido ku e fraternan aki lo plega 
e akusado i tambe Wim Cicilia 
ku aparentemente a pon’é riba 
trayekto pa e echo. Wim a bai 
muchu leu. 
E akusado a splika hues H. 
Breda ku a atendé e kaso, ku 
no por tabatin mas ku 800 flo- 
rin den e kaha fuerte di Frater- 
nan di Tilburg. Den tres dia tur e 
plaka a kaba. E plaka a resultá 
serka un prostituta Boneiru ku 
tabata praktiká su profeshon na 
Brooklyn Bar na Antriol. E hues 
a haña ku e manera di rasoná 
òf midi aki di parti e akusado no 
tabata korekto. Esta ku den tres 
dia e plaka a kaba. Bo por gasta 
un montante asina den algun 


ora tambe. 
Mirando e edat yòn di e 
akusado, fiskal a bisa ku e ta- 
bata sinti falta di e posibilidat 
pa pone hóbennan manera 
e akusado na disposishon di 
gobièrnu. Debí na ousensia di e 
posibilidat aki, no a keda e fiskal 
otro alternativa ku di sentensiá 
e akusado na 1 aña di prison, 
di kua 2 luna kondishonal, ku 
periodo di 3 aña di prueba. 


Defensa 
Abogado 
Moenir-Alam, 
kende a yega di defendé Wim 
na vários okashon, e biá aki a 
tira falta riba Wim, ku no a apa- 
resé den korte relasoná ku e 
kaso aki. E no tabata akusado, 
komo ku no por a proba ku si 
enbèrdat el a pone e hóben 
akusado bai hòrta. 
Moeni a splika na su forma 
dramátiko i teatral di semper: 
“Nunka mi no a yega di nota 
asina tantu sintimentu di kom- 
pashon i komprenshon di un 


hues manera den e kaso aki. 
Bon mirá e akusado ta un mucha 
ainda. Dios no a bendishon’é 
ku masha sintí. Segun rapòrt 
sikiátriko, e akusado no ta re- 
sponsabel pa su aktonan. Ta 
bini aserka ku e ta un analfa- 
beta kompletu. E no por lesa, ni 
skirbi, ni konta.” 
E akusado aki, segun su abo- 
gado, tabata bai piska pa haña 
algu di sèn pa yuda su mama i 
otro rumannan. 


‘Role-model’ 
Wim Cicilia tabata un ‘role- 
model’ pa e akusado. E tabata 
atmirá Wim. E tambe kier a bira 
manera The Fugitive. El a logra 
hui tambe, meskos ku Wim, for 
di su detenshon preventivo, 
loke a pone ku nan traslad’é pa 
prison di Kòrsou, na unda taba- 
tin siguridat mas haltu. Ta p’esei 
e kaso a bini dilanti na Kòrsou. 
Segun 
abogado 
Moenir- 
Alam, no ta bèrdat ku Wim ta- 
bata un ‘role-model’ pa e akusa- 


E storia tras di 
‘The Fugitive’ 


Den un seri di algun entrega BONERIANO ta dediká atenshon na Wim Cicilia, 
kende a fayesé e siman aki na edat di 77 aña di edat. Gran parti di e seri ta basá 
riba un entrevista ku Wim mes a konsedé na 1997, den kuadro di skirbimentu 
di e buki ‘Pueblo di Kunuku Bieu’, ku a sali na sèptèmber 1998. 

do. Pero e tabata aktua sí riba 
instrukshon di Wim, sigur den 
e kiebro i ladronisia na e kas di 
fraternan. “Mi kliente a hui for 
di kas di detenshon, pasobra e 
tabatin hamber. No tabata parti 
sufisiente kuminda den prison.” 
E akusado hóben a keda al- 
gun luna skondí den mondi. E 
tabata hòrta galiña i kabritu di 
kunukeronan den besindario di 
Seru Grandi i Seru di Angola. 
Nan tabatin hopi molèster di e 
akusado. 


Outor intelektual 
“Un hende normal no ta hasi 
algu asina. Su amigu Wim Ci- 
cilia, mihó konosí komo The Fu- 
gitive, a influensi’é pa bai hòr- 
ta. Wim a kont’é e storianan di 
mas tristu, den trènt di ku e no 
tabatin kuminda i ku su muhé 
mester a duna lus, pero ku e no 
tabatin plaka pa paga e gastu- 
nan di parto. Wim a malusá mi 
kliente. Akusado tabata asina 
konmové pa e storianan di Wim 
ku el a disidí di bai saka plaka 
for di brantkast di fraternan”, 
abogado Moenir-Alam a trese 
dilanti. 
A bin sali na kla ku, bon mirá, 
ta Wim tabata e outor intele- 
ktual di e ladronisia na kas di 
fraternan. Kon no a bini dilanti, 
pero Wim tabata sa presis kon 
situashon den e kas aki tabata. 
Ta pensa ku kisas Wim lo a bai 
hasi trabou di lasmentu na e 
kas aki i a tira bista paden. 
Frater Candidus tabata e su- 
perior di fraternan na Boneiru. E 
tabatin algun kachó brabu i fe- 
ros. Wim a splika e akusado na 
unda e kachónan tabata. Wim 
tabata sa tambe ku e frater ku 
tabatin e funshon di ‘boekhou- 
der’ di e kongregashon, tabata 
laga yabi di e brantkas aki unda 
ku ta. Asta e sa laga e yabi, 
manera e anochi ei mes, den e 
slòt. 
E akusado a konta Moenir- 
Alam ku e tabatin gana pa e 
kachónan a kuminsá ladra, pa 
asina e haña un motibu pa no 
drenta e kas i kometé e ladroni- 
sia. Abogado Moenir-Alam: “Mi 
ke pa korte tene kuenta tambe 
ku mi kliente tabata bou di influ- 
ensia di alkohòl e anochi ei. Mi 
ke pidi pa pone mi kliente den 
libertat.” 
Prèt ta ku e akusado mes, ora 
ku hues Breda a puntr’é ku si e 
ta haña ku e kulpabel i meresé 
kastigu, a kontestá afirmativo. 


Moenir-Alam a mustra tam- 
be riba e echo ku e montante 
ku e akusado a risibí, despues 
ku Wim a tuma e parti di mas 
grandi, por tabata tantu ochenta 
òf ocho florin. Pues ku su kli- 
ente no por a konta. Mas aleu 
The Fugitive a paga e prostituta 
dominikano ku kende e akusa- 
do a pasa dushi durante algun 
dia. 


Sentensia 
“Mi ke dikta un kastigu pa e 
akusado aki, pasobra e lo no 
komprondé nada si no kastig’é 
pa su akto”, hues Breda. Su 
sentensia tabata kasi igual ku 
e demanda di fiskal. Solamente 
ún luna di diferensia. 
Mester apuntá ku fiskal den 
su demanda a pidi korte tambe 
pa prohibí e akusado pa regresá 
Boneiru. Hues a haña ku esaki 
ta bai muchu leu. No por kita 
su libertat di moveshon. Pero 
sí hues a prohibí e akusado pa 
establesé su mes na Boneiru. 
Finalmente hues kier a sa 
di e akusado ku si su mama 
lo kastig’é dia ku e yega kas 
atrobe. Akusado a kontestá: 
“Nò. E ta papia ku mi.” 
Hues a konseh’é: “Awèl sku- 
cha bo mama i evitá di kana ku 
mal amigu.” 


Hopi delito mas 
Den añanan setenta Wim 
tabata hopi aktivo, kometiendo 
kiebro i ladronisia mas tantu 
den e barionan Republiek i 
Hato. Den e dékada ei e bario 
Sabadeco (Santa Barbara De- 


velopment Company) ainda no 
tabata eksistí. 
Wim su ‘target’ tabata e 
hende riku i klase medio. E no 
tabata mishi fásil ku propiedat 
di hende di ménos rekurso, 
manera habitantenan di Nort di 
Saliña i Antriol. Sí el a yega di 
kometé kiebro i ladronisia den e 
bario Belnem. Su amigunan ta- 
bata lag’é atras pa despues bin 
busk’é. 
Despues di su embolbimentu 
den e ladronisia for di e brant- 
kast na kas di frater e populari- 
dat a kuminsá baha. Hopi hen- 
de tabata rabiá ku e echo aki. 
Bo no ta bai mishi ku propiedat 
di pastor, frater òf sùr. 
Den e dékada setenta ei, 
tambe e promé mitar di añanan 
ochenta The Fugitive a apare- 
sé na diferente okashon dilanti 
hues. Entre otro pa un ladroni- 
sia ku violensia na un kas den 
e parti sùit di Nort di Saliña, na 
unda el a maltratá tambe un 
dama stranhero. A akus’é tam- 
be di violashon di e víktima. 
Hende a kuminsá haña mie- 
du di Wim. 
Su krímennan tabata birando 
mas serio i grave. Tabata teme 
ku e lo a bai kometé krímennan 
mas pisá. 


Mas huida 
Mientrastantu Wim Cicilia 
a keda duna honor na su bei- 
nam di The Fugitive. Tantu den 
dékada setenta komo ochenta 
e tabata logra hui for di man di 
tantu polis komo wardadónan 
di kas di detenshon. Su trans- 


portenan for di kas di detenshon 
pa sala di Korte, ku tabata es- 
tablesé respektivamente den 
Brionkazerne, Passanggrahan i 
Fort Oranje, tabata sosodé bou 
di vigilansia pisá. 
Korant Amigoe tabata skirbi 
di ‘uitbreker’ refiriendo na Wim. 
Den e promé mitar di aprel 
1976 prensa a reportá di otro 
huida. Despues ku a gar’é bèk 
a trasladá Wim pa Kòrsou pa 
evitá mas huida. 
Pero tambe pa laga sikólogo 
i sikiaternan hasi un investi- 
gashon profundo di e perso- 
nahe aki, ku bon mirá a bira un 
fenómeno humano. 
E huida di e tempu ei a so- 
sodé djadumingu dia 4 di aprel 
1976 for di kas di detenshon 
nobo. 
Pero e no a gosa masha di 
su libertat. Reakshon i aktu- 
ashon rápido di polis a pone ku 
25 minüt despues detené The 
Fugitive. 
Mester indiká ku Wim su pro- 
mé huidanan tabata for di e kas 
di detenshon den Fort Oranje. 
Na dos okashon el a hui di na 
Fort Oranje. 
Dia 20 di novèmber 1974 a 
habri un warda di polis nobo, 
ku patras di dje tambe un kas 
di detenshon nobo, na hulandes 
yamá ‘huis van bewaring’. 
Polis, ku tabata enkargá e 
tempu ei ainda ku maneho di 
kas di detenshon, a kere ku for 
di aki sí Wim lo no por a hui. 
Pero nan tabata kiboká. 
Na 1976 el a realisá su pro- 
mé huida. 

E imágen di anochi hopi be 
a stimulá imaginashon di 
artistanan. Pero den Beibel e tin 
un nifikashon profundo i Hesus 
tambe a papia di dje... 
Anochi ta hole misterio, e ta 
e momento de kua klaridat ta 
traha lugá pa fantasia. I presi- 
samente ta pesei anochi por ser 
habitá pa mònsternan, prinsi- 
palmente e ta kombertí den e 
anochi di rason (cf. F. Ni- 
etzsche). 
Anochi ta rekordá nos riba 
nos miedunan, ora nos no por 
warda te ora lus bini bèk. I hopi 
be, den anochinan di insomnio 
(no por pega soño), e pensa- 
mentunan ta bini ariba i rekuer- 
donan ta bini bek. 
Anochi ta tambe e anochi di 
strea di Van Gogh (1889): ora 
nos ta mir’é nos ta ser sor- 
prendé pa e kolónan i e nostal- 
gia, pero nos no ta mira e trali- 
nan di e manicomio atraves di 
kua e artista tabata opservá e 


paisahe akí miéntras ku e taba- 
ta pintando esaki: Inkluso den 
e anochi mas skur nos por mira 
strea di mainta: e ta mira úni- 
kamente mas ayá di e trali di 
nos presente, manera e mes a 
skirbi na su ruman hòmber. 
Lástimamente, historia ta 
sigui travesando dor di anochi. 
Tal manera ta sosodé ku e oran- 
an di dia, ta parse ku bida no 
por evitá bolbe na skuridat, mas 
o ménos largu, ku ta bini 
despues ku anochi sera. I ki- 
sas ainda awor nos tin e sen- 
sashon di ku nos ta travesando 
un anochi ku ta parse kada be 
mas skur. 
Speramentu 
Anochi ta esun di e pueblo 
di Israel en espera di liberas- 


hon, manera e Buki di Sabi- 
duria (Sab 18,6-9) ta reko- 
rdá nos, pero Beibel tambe 
konosé e anochi di Kanto di 
Kantonan, e anochi ei den kua 
e místikonan a vislumbrá e 
búskeda dramátiko di e alma 
pa su Esposo. 
Den Sagrada Skritura 
anochi ta prinsipalmente esun 
den kua nos ta yamá pa tene 
warda, e ta e anochi di e cen- 
tinela ku mester protehá e si- 
udat òf, e ta e anochi den kua 
nos ta yamá pa spera riba e 
maestro ku ta bolbe (Lk 12, 
32-48). 
Un anochi ku ta revelá 
Kisas awe nos ta den ano- 
chi pasobra nos no por kom- 
prendé ta na unda nos ta bai. 


Ta anochi pasobra ya nos no a 
rekonosé otro, ya nos ta mira 
kara di otro i den skuridat kada 
silueta ta kambia den un peliger 
di kua nos mester defendé nos 
mes. Anochi hopi be ta e ora di 
desesperashon, esun den kua 
un morto ta spièrta, esun den 
kua e malu ku nan a hasi ku nos 
ta bolbe bini na e mente. 
Pero presisamente ta pesei 
ta den anochi ku nos ta kom- 
prendé kua banda nos kurason 
ta. Sí, pasobra hustamente ta 
den anochi nos ta realisá si ain- 
da nos tin speransa, si nos a 
kere den e promesa ku a ser 
entregá na nos. Ora ta anochi 
nos ta realisá si realmente nos 
ta kere ku tin un tesoro pa war- 
da. 
Kon nos ta bibando e ano- 
chi akí ku awe humanidat ta 
travesia? 
Sirbi manera semper 
Nos ta yamá na tene warda 
i ta prepará. No ta trata di hasi 
kosnan ekstraordinario, sino di 
kontinuá realisando e tarea akí 
ku a ser konfiá na nos. Ta trata 
di mantené e lampinan sendé, 
p’asina nos no kai den e eror di 
tin miedu di e kara di e otro ku 
ta skonde den skuridat. 
Ta trata di mantené las cad- 
eras ceñidas, kla pa sirbi, pa no 
kai den desánimo i flohera. Ta 
trata di okupá bo mes, pero no 
ku kosnan ekstraordinario, den 
anochi únikamente por purba 


na sigui sirbiendo manera 
semper bo a hasié. Den ano- 
chi no por tuma kamindanan 
nobo, lo ta demasiado ko- 
mpliká identifiká nan. Ta ne- 
sesario keda vigilante den bo 
lugá. 
E maestro lo bolbe paso- 
bra E a primintí esaki. Ta pe- 
sei den anochi nos ta realisá 
kuantu nos ta konfia riba e 
promesa akí, kuantu ber- 
daderamente nos ta kere den 
dje. 
Anochi di responsabilidat 
Den anochi, Señor ta pidi 
nos pa nos kuida loke El a 
duna nos, pero tin un difer- 
ensia entre esun ku simple- 
mente a risibí algu i esun ku 
tin e responsabilidat di atmin- 
istrá. 
Esun ku ta atministrá tin 
un responsabilidat ku no úni- 
kamente ta bai tokante su 
propio bida, sino tambe di 
otronan: semper nos ta at- 
ministradónan di biennan ku 
no ta di nos i di kua nos ta 
yamá na alimentá bida di es- 
nan ku ta pasa hamber. E at- 
ministradó fiel sa na rekonosé 
hamber i tempunan di e otro. 
Awe tambe nos ta biba e 
anochi di responsabilidat, 
kaminda hopi be esnan ku tin 
e ròl di poder ta ehersé esa- 
ki pensando riba nan propio 
interesnan, abusando i man- 
dando, prinsipalmente po- 
niendo nan mes na lugá di 
Dios i disidiendo riba bida di 
otronan. 
Pero nos ta sigui kerien- 
do ku e maestro pronto lo 
regresá. 


Anochi i su nifikashon spiritual 


Luisa Restrepo 


Bèrdatnan di fe ku Iglesia 
ta garantisá ku nan ta kontené 
den e revelashon divino 
Dògmanan ta bèrdatnan di 
fe ku ta eksplísito òf implísito 
den e revelashon divino (Pala- 
bra di Dios, skirbí òf transmití). 
Nan ta basá den e outoridat di 
e Dios reveladó mes (fides div- 
ina), i Iglesia ku su definishon 
ta garantisá ku nan ta kontené 
den e revelashon divino. 


Dicho bèrdatnan tambe ta 
apoyá den e outoridat di e 
Magisterio sigur di Iglesia 
(fides katóliko) ora nan ta ser 
proponé pa medio di un defin- 
ishon solèm di Papa òf di un 
konsilio universal; e ora ei nan 
ta bèrdatnan di fe definí. 
“E Magisterio di Iglesia ta 
ehersé plenamente e outoridat 
ku el a risibí di Kristu, ora e ta 
definí e dògmanan, kier men, 
ora den sierto forma e ta 
obligá pueblo Kristian pa 
tene su mes irevokable- 
mente na fe, e bèrdatnan 
inkluí den divino Revelas- 
hon òf tambe ora e ta pro- 
poné, na manera definitivo, 
e bèrdatnan ku tin un vínku- 
lo inevitabel ku nan.” (Kati- 
sashi di Iglesia Katóliko, 88). 
Un 
dògma 
unabes 
proklamá òf definí i forma 
solèm, no por ser abolí. 


Otro kos ta reformulashon di 
un dògma òf di ekspres’é di un 
manera ku e ta pas mas na tem- 
punan, pero esaki no ta modi- 
fiká en apsoluto e bèrdat di fe 


ku nan ta proponé pa ser ker’é 
pa tur katóliko. 
Asina pues ku ora Iglesia ta 
definí un dògma e no ta pafó di 
e Revelashon Públiko, sino ku 
e ta basá den su mes pa duna 
lus riba un asuntu di fe rekerí 
dor di Iglesia den un momento 
determiná. 


I e proseso akí ta guiá dor di 
Spiritu Santu: “Ma ora e Spir- 
itu di bèrdat bini, lo E guia boso 
na bèrdat kompleto i konta 
boso tokante kos ku ta bai 
pasa. Pasobra loke E bisa no 
ta sali di E mes, ma E ta papia 
tur loke E tende. Lo E duna Mi 
gloria, pasobra loke E konta 
boso E ta haña sa di Mi. Tur 
loke Tata tin ta di Mi; p’esei 
mes Mi a bisa boso ku loke 
Spiritu Santu papia E ta hañ’É 
di Mi.” (Hn 16, 13-15). 
Dògmanan ta forma e 
base inalterabel di e doktri- 
na katóliko i por lo tantu tur 
katóliko ta obligá na aseptá i 
kere den nan di manera irevok- 
abel. 
Ora Iglesia ta definí un dòg- 
ma no ta ku dicho dògma e ora 
ei ta kuminsá na ser bèrdat; nan 
ta bèrdatnan ku semper a 
eksistí, pero nan aseptashon 
ta kuminsá na ser obligato- 
rio na ora di definí esaki. 
Un di e atakenan mas gran- 
di ku Iglesia ta topa kuné di 
parti di esnan no katóliko ta pa 
mustra doktrina komo falsu, ta 
e hecho di ke mustra e fechan- 
an di proklamashon di e dòg- 
manan komo e fecha riba kua 


‘nan a inventá’ e doktrinan- 
an. 


Klaramente nos por realisá di 
ku tur kos ya a ser revelá 
pero no tur kos a ser na 
mesun tempu eksplisitá. 
Esaki ta distinto na ataká Ig- 
lesia katóliko di ku “e ta in- 
ventá doktrinanan”. 
Dògmanan no ta bèrdat- 
nan ku Iglesia ta imponé ar- 
bitrariamente, nan ta lusnan 
di e bèrdat ophetivo ku ta 
iluminá e kaminda di nos 
fe i ta hasi nan sigur pues 
ta eksistí un vínkulo propio 
entre esakinan i nos bida spir- 
itual. 
Den Iglesia katóliko un 
dògma ta un bèrdat di fe sig- 
ur, inkuestionabel, apsoluto, 
definitivo, inmutabel i sigur, 
riba kua no por eksistí ningun 
duda; ke men un bèrdat dòg- 
mátiko no por ser someté 
na pruebanan di e bèrdat, 
e ta indiskutibel. 
I, «ta kumbiní rekordá ku 
ta eksistí un órden òf “her- 
arkia” di e bèrdatnan di e 
doktrina katóliko, ya ku su 
konekshon ku e fundamentu 
di e fe kristian ta diverso” 
(Unitatis redintegratio, 11). 
E obligashon pa aseptá e 
bèrdatnan akí no mester ser 
mirá komo algu bobo kontra 
libertat òf kontraprodusente 
na rashonalidat; e ta, di man- 
era análogo, manera aseptá 
un bèrdat proponé, por 
ehemplo, pa matemátika 
aunke nos no ta komprend’é. 


Kiko ta un dògma di fe? 
Henry Vargas Holguín 

Si bo a yega na e punto ka- 
minda bo mester atmití na bo 
mes ku bo no ta stima bo partner 
mas i no por sigui kuné mas, e 
ora ei ta mihó bo yega na un ﬁ n di 
e relashon i asina evitá doló mas 
aleu. Den kasimente tur relashon 
tin menshon di un komienso i un 
ﬁ nal. Mayoria di nos sinembargo 
ta trata pa evitá e último aki. Kon 
bo sa ku bo relashon a yega na 
ﬁ n, bo ta haña sa den e artíkulo 
aki di GezonderLeven. 
Kon fuerte bo hasi bo bèst pa 
nenga esaki, lástimamente na un 
sierto momentu ta yega un ﬁ n ka- 
minda realmente bo mester sera 
porta. 


Sintimentu 
No ta apsolutamente nada fá- 
sil pa determiná ku a yega tempu 
pa un kaminda yega na ﬁ n ku 
boso no por sigui huntu mas. E 
por ta hopi difísil, pasobra bo tin 
miedu. Tòg tin biaha ta e mihó 
manera loke bo por hasi. 
P’esei ta importante pa reko- 
nosé e señalnan riba kua por 
mustra ku no tin kaminda bèk 
mas ku bo relashon a yega un ﬁ n. 


Tempu pa ﬁ n di relashon 
Kada forma di separashon ta 
fèrfelu. Tin biaha sinembargo lás- 
timamente e ta nesesario. Pero 
ta mihó pa obligá bo mes pa pasa 
dor di e tempunan difísil aki, ku 
mantené un relashon ku no ta 
funshoná mas. 


P’esei den e artíkulo aki nos ta 
kompartí sinku indikashon ku por 
mustra ku ta tempu pa ﬁ nalisá un 
relashon ku no ta funshoná mas. 


1. Sin amor no tin menshon 
di un relashon. 
Tin biaha bo mester terminá 
un amor ku bo ta sinti pa un per- 
sona. Esaki ta un indikashon ku 
bo situashon laga proba bo mes. 
No ta eksistí nada ku un relashon 
di amor. Pero no preokupá bo 
mes hopi esaki. Hopi biaha e ta 
bini netamente liber. 
Tin biaha e rutina di bida dia- 
rio òf normalmente e fase di amor 
den un relashon a pasa i ta sòru 
pa e persona ku un tempu bo ta- 
bata stima ta mir’é di otro mane- 
ra. Awor bo ta mira tur kos mas 
kla i ta den estado pa mira ku e 
amor a disparsé. E ora ei ta mo- 
mentu pa yega na un ﬁ n na bo 
relashon. 


2. Konﬁ ansa ta e palabra 
yabi. 
Kasi tur relashon, pero mas 
tantu 
relashon 
romántiko, 
ta 
basá riba konﬁ ansa. Sin konﬁ - 
ansa ta imposibel pa konstruí un 
relashon salú. Pero kiko si bo no 
tin konﬁ ansa den un personal ta 
drumi banda di bo anochi. Si bo 
relashon ta basá riba gañamen- 
tu, deskonﬁ ansa, yalurs òf inﬁ el, 
esaki por destabilisá henter e re- 
lashon. Esaki por ta asina ku na 
un sierto momentu bo ta kuminsá 


pensa serio pa terminá e relas- 
hon. Banda di esei, e daño ya 
hasí ta sòru ku bo mester superá 
mas doló ku normalmente tabata 
nesesario. 


3. No tin menshon di konek- 
shon di ámbos banda. 
Tin biaha por ta asina ku bo 
no ta no konsiente ku no tin un 
relashon real mas. Kisas bo ta 
pensa den bo mes ku un relas- 
hon ta algu ku mester funshoná 
riba su mes. Si ta unu so ta hasi 
esfuerso pa e relashon i e otro 
nò, esaki por sòru ku sí ta hasi 
esfuerso tambe ta pèrdè gana i 
por okashoná kiebro. Dor di esei 
ta hopi mas difísil pa mantené un 
konekshon asina. Si bo tin den bo 
mes ku bo no ta hasiendo bo bèst 
i ku bo no ta dispuesto pa sigui 
100% di bo relashon, e ora ei ta 
tempu pa stòp ku e relashon. Bo 
relashon a yega un ﬁ n. 


4. Promé bo tabata sinti bo 
partner atraktivo, awor bo no 
por soport’é mas. 
Durante e promé fase di e re- 
lashon, den kua bo tabata kana 
broma i tabata asina kontentu pa 
laga mustra e abilidatnan positivo 
di bo partner. Durante tempu ta 
pasando sinembargo esaki por 
kambia. P’esei tur loke anterior- 
mente bo tabata haña atraktivo 
netamente ta bira un molèster pa 
bo. Esaki por ta konfuso pa bo 
partner. El a sigui komportá su 
mes meskos ku promé i nunka a 
reklamá bo algu. E problema ta 
e manera kon awor bo ta atendé 
kuné. Bo tin sinembargo e sinti- 
mentu ku esaki realmente bo no 


Indikashon ku relashon 
a terminá 


ta bai logra. Bo ta pará riba un 
salto di bo bida. Bo relashon a 
terminá? 


5. Diferensia igual 
Momentu ku dos persona di- 
sidí pa drenta relashon huntu, e 
ora ei ta importante pa nan tin 
mesun vishon. Tambe mesun 
metanan, balor i estilo di bida, ta 
importante. Kiko awor si algu di 
e aspektonan kuminsá kambia? 
Hende por kambia, esaki ta sos- 
odé regularmente. E kambionan 
aki ta sòru ku nan tambe ta mira 
riba e mundu i kosnan ku ta kam- 
bia rònt di nan. E problema ta ku 
esaki por sòru ku nan ta desvia 
for di paso di nan partner. Dor di 
esaki por originá problema. Den 
e kaso aki ta tempu pa husga e 
relashon di nobo. Puntra bo mes, 
e relashon a yega na ﬁ n? 
Suseso doloroso 
Kita for di otro ta un suseso 
hopi doloroso. Tempu ku bo a ku- 
minsá ku e relashon, bo tabatin e 
idea ku esaki ta pa semper. Mo- 
mentu ku sinembargo bo ta sinti 
ku realmente e relashon a termi- 
ná, e ora ei tur momentu ta e mihó 
pa realmente terminá e relashon. 
No trata pa mantené e relashon 
ku ﬁ nalmente e mesun lo kibra. 
Ta importante pa sa kon pa biba 
ku e realidat aki i kon komo adul- 
to bo mester komportá bo mes i 
kon bo mester mira e indikashon- 
nan ku ta mustra pa rekonosé ku 
e relashon a terminá. Esaki natu- 
ralmente ta un proseso, algu ku 
ta sosodé mas biaha. Trata na 
no resistí pues mas tantu ku bo 
mester. 


NOS SALÚ 


KRALENDIJK -- “Hopi biá 
nos ta mira hende hòmber na 
Poli ku keho di uriná ku ta pensa 
ku nan tin keho di prostat, pero 
esei netamente no ta e kaso. 
Keho di uriná ta un ekspre- 
shon di un kresementu normal 
di prostat.” Esaki Raya Ramdin, 
e úniko urológo na Sürnam, a 
bisa durante e charla ‘Urológi- 
kamente mirá mas aleu, bo ta 
tuma e keho di uriná na serio’. 
Ramdin a konta momentu ku 
un hende hòmber tin keho, hopi 
biá esaki ta mará na edat. Sí e 
hòmber ta bira bieu, e prostat ta 
krese huntu i nan ta haña keho 
di uriná. E tubu di urina ta kore 
duars dor di e prostat, pues un 
malesa di prostat ta ekspresá 
su mes den keho di uriná, paso- 
bra esaki ta sòru pa seramentu 
di e tubu di urina. 


Mará na edat 
E hormona maskulino ‘tes- 
tosterona’, 
ta 
responsabel 
pa kresementu di e prostat. 


Sinkuenta porshento di hende 
hòmber entre 51 i 60 aña, tin 
un prostat grandi. Serka hende 
hòmber entre 71 i 80 aña, esaki 
ta te asta 80 porshento i riba 80 
aña 90 porshento. Pues kasi tur 
hende hòmber mas bieu ku 80 
aña tin un kresementu di pros- 
tat normal. Segun e urológo, 
mayoria keho ku ta bini dilanti 
ta di stral di urina suak i ku ta 
dura mas largu. Na Hulanda 
kanser na prostat ta e forma di 
kanser ku mas ta bini dilanti. 
Anualmente mas òf ménos 11 
mil hende hòmber hulandes tin 
problema ku esaki, di kua mas 
òf ménos 2.600 ta muri. Kasi 
mitar di hende hòmber ku kan- 
ser na prostat ta mas òf ménos 
70 aña òf mas bieu, Ramdin ta 
konta. Na Sürnam e kantidat 
di kanser na prostat ta ménos, 
segun Ramdin, por medio 100, 
pero tòg e ta e forma di kanser 
ku mas ta bini dilanti. 


Faktor di rísiko 


Keho di uriná ta ekspreshon 
normal kresementu di prostat 


PSA 
Ramdin ta konta mas aleu ku 
a base di investigashon di an- 
tígeno spesífiko di prostat, PSA, 
hopi biá ta haña kanser na pros- 
tat, miéntras na promé instante 
no a laga hasi e investigashon. 
PSA ta un proteina ku e prostat 
ta traha i un enzima ku ta im- 
portante pa fertilidat, e ta keda 
agregá na e spèrma dor di kua 
e ta bira mas líkido. 
Sí algu no ta bon ku e pros- 
tat, ta hasi hopi PSA i esaki 
ta bai lèk den e sirkulashon di 
sanger. Pa medio di un tèst di 
laboratorio, por haña esaki bèk 
den sanger. 
Ménos plasentero pa hende 
hòmber ta ku e investigashon 
akí por tuma lugá solamente 
rektal. Bo no por sintié delantá, 
solamente via di e chanchan 
bo por sinti ku tin bulto òf des- 
viashon. P’esei ta importante 
pa na momentu ku bo tin keho 
bai dòkter mesora, Ramdin ta 
konkluí. 


Aparte ku edat ta hunga un 
gran ròl, etnisidat tambe ta un di 
e faktornan di rísiko pa kanser 
na prostat. For di investigashon 
mundialmente, parse ku hende 
hòmber di e rasa neger tin mas 
chèns pa haña kanser nan pro- 
stat, tambe na Sürnam. Mas òf 
ménos 53 porshento di pashènt 
ku kanser na prostat ta di orígen 
kreol. Pa esaki tin un sierto mo- 
tibu ta responsabel dor di kua 
bo ta ripará ku e malesa aki den 
sierto famia ta bini mas biá di- 
lanti, Ramdin a duna di konosé. 
Segun Ramdin, na Sürnam 
no ta tuma medida di preven- 
shon kontra kanser na prostat. 
“E no ta manera malesa di suku 
ku bo por mantené un estilo di 
bida salú.” E urológo a laga sa 
ku kanser na prostat por slùip 
drenta poko poko. Na inisio no 
tin keho remarkabel. Te na mo- 
mentu ku e plama, bo ta ripará 
pèrdida di peso, falta di sanger, 
temblamentu òf pèrdida di heful 
na pia. 

Chantiwawa no ta masha aktivo 
último tempu aki. Mi ta okupá 
diferente pida kos ku ta pone 
ku mi no por bai mondi dja- 
dumingu. No ta kita sinembargo 
ku mi ta probechá bai mondi pa 
hasi grabashon huntu ku An- 
neke i Emma, lider di proyekto 
na FuHiKuBo. Banda di filma 
normal riba tera nos ta usando 


drone tambe. Sea tin mas òf no 
tin mag, nos ta hasié. Ta parse 
tin biá ku nos bonerianonan 
no por hasi nada mas. No por 
filma ku drone, pero makamba 
ku merikanonan sí ta skeiru ku 
drone tur kaminda. Último dos 
simannan nos a bai Bolivia na 
dos okashon ku Toyan Frans pa 
filma na sierto sitionan spesí- 


fiko. Entre otro nos (mi kier men 
nan) a baha den un kueba smal, 
na unda nan a filma. Eiden nan 
a topa tambe ku un yuana. 
Papiando di yuana, Toyan Frans 
a kue yuana tambe na tur dos 
okashon ku nos a bai Bolivia. 
Un biá nos a graba lasmentu 
di yuana, otro bes el a tumba 
yuana for di kadushi ku piedra 


di chincha. Nos a graba ámbos 
sistema, pa asina tin un bista 
kon esei ta bai. 
Djadumingu último nos a bai 
kana den kamindanan di kunu- 
ku pa nort di Rincon. Hopi ku- 
nuku bandoná. Tur kaminda bo 
ta ripará ku tin hende ku ke hasi 
algu na kunuku. Nan ta kuminsá 
traha algu i no ta sigui. 

Juana Castillo a kuminsá na ROACN komo stazjèr na luna di aprel, den kuadro di su estudio kolaboradó atministrashon finansiero. Su stazje a bai 
asina bon ku el a traha pa ROACN den fakansi tambe. ROACN ta yama Juana danki pa tur loke el a hasi pa ROACN i komo kolega ta hopi agra- 
desido. ROACN ta deseá Juana hopi éksito den su estudio i pa logra tur loke el a pone su dilanti. 
Juana Castillo kolega apresiá 


KRALENDIJK – Siman 
pasá Polis di Utrecht a haña 
dos biá notifikashon di uso 
di arma di kandela riba 
kaya. 
Den ámbos kaso parse 
ku ta trata di ‘gel blasters’ 
òf un pistol di bola. Esaki- 
nan ta arma ku tin biá no 
por distinguí for di arma di 


Reto ‘gel blasters’ di Tik Tok por 
kondusí na karchi di kastigu 


kandela real. 
Agente Jaimy ta konta: 
“Sí nos pensa ku bo tin un 
arma, por ta ku nos ta haña 
nos mes obligá di dirigí nos 
arma riba bo. 
Esaki ta fuerte, pa esun 
ku ta dilanti nos. Pues nos 
mester sòru ku mesora mes- 
ter hinka esaki bon den bo 


kabes. Esaki kisas ta parse 
no kastigabel, pero esaki no 
ta asina.” 
Djaweps siman pasá nos 
a detené dos hóben di 16 i 
17 aña. 
Nan a tira den Moes- 
straat na Utrecht, desde un 
outo ku tabata koriendo, ku 
bala di djèl riba un muhé. 


Anteriormente e siman aki, 
a tuma lugá mesun tipo di 
insidente na Nobelstraat na 
Utrecht. Durante un anochi 
di fiesta a tira riba un per- 
sona den públiko i agen- 
tenan polisial ku bala di 
djèl. Ainda ta buskando e 
sospechoso. 
E dos hóbennan ku nos 


a detené ainda ta será. “E 
arma arma akí gewon ta 
prohibí. Pues a persiguí nan 
penalmente, pero tambe e 
ta violensia públiko. Esaki 
por bini riba bo karchi di 
kastigu. Nos ta hasi un a- 
pelashon na mayornan pa 
mustra nan yu riba e peliger 
di e ‘gel blasters’ akí.” 

KRALENDIJK -- Un 
di e metanan di e proyekto 
nobo Lac pa semper’ di 
STINAPA, ta pa restorá 
e habitat marino den Lac. 
Den e último simannan a 
traha huntu ku Reef Re- 
newal Foundation Bonaire 
pa instalá 10 palu di koral 
nobo den Lac. 
Den e kriadero akí, ko- 
ral Kachu Grandi (A. pal- 
mata), lo krese ku despues 
di tempu lo planta den e 


Lac pa semper 


bahia. Asina lo restorá po- 
pulashon di espesienan di 
koral i reforsá e ref di koral 
mas paden pa futuro. 
Un ref di kosta salú no 
ta proveé solamente habi- 
tat i kriadero pa un varie- 
dat grandi di bida marino, 
pero ta yuda kibra ola i 
asina protehá Sorobon di 
eroshon. E ta sòru tambe pa 
kondishonnan di awa puru 
di manera ku por tin rekrea- 
shon duradero pa hopi aña. 


Pa info i komunikado den Extra/BONERIANO, USA MAIL: 
extrabon@gmail.com 

ARUBA 
DEPORTE 


KRALENDIJK--E dos 
hóbennan wentsùrfi sta Ter- 
rence Clappers i Nigel Hart 
ku ta primintí hopi pa nan 
futuro karera den e deporte 
di wentsùrf, ta sumamente 
kontentu ku e yudansa ku 
nan a haña. 
Nos tabatin kontakto ku 
e hóbennan aki, di kua Ter- 


KRALENDIJK--E aña 
aki Comcabon ku ta e ko- 
mishon di kareda di nos isla 
pa hopi hopi aña kaba, ta 
organisá e asina yamá “Re- 
gattaloop” riba djárason 5 


òktober 2022. 
Esaki ta konosí den boka 
di pueblo komo Kareda di 
Regata. E aña aki Comca- 
bon ta organisá esaki huntu 
ku “Hart voor Bonaire”. 


E kareda ku ta tuma lugá 
dia 5 di òktober 2022, ta 
start 5or atardi saliendo di- 
lanti Stadion di Playa. 
E kareda ta unu di 5KM. 
Partisipantenan te ku 18 


rence a bisa ku e ta super 
kontentu ku su plankinan 
nobo i gradesido ku e opor- 
tunidat aki ku nan a haña. 
E otro hóben Nigel Hart 
tambe a bisa ku e ta konten- 
tu ku esaki i nan lo bai saka 
kara di Boneiru sigur sigur. 
Esaki ta un soño ku lo 
kumpli kuné. 


Manera nos a informabu 
kaba, e dos hóben boneria- 
no ku ta Terrence Clappers 
i Nigel Hart, den kombi- 
nashon ku The Frans Para- 
dise i WindForce Sports ku 
ta un kompania na Canada, 
a logra haña yudansa for di 
Future Fly Boards, pa e dos 
hóbennan aki por a haña 


planki pa sigui progresá. 
Future Fly Boards ta un 
kompania di tabla di wen- 
tsùrf na Israel for di 2019. 
Ta trata di un kompania 
basta nobo pero ku a kue 
merkado fuerte den e mun- 
du di wentsùrf. 
E 2 hóbennan aki tin 
hopi talento den e deporte 


di wentsùrf. Nan ta dominá 
den e kategorianan junior, 
slalom i freestyle. 
No ta algu fásil pero ta 
yuda e hóbennan aki ka- 
minda ku por i ora ku por 
pa nan logra nan meta, El- 
ton T. Frans a bisa. 
Nos ta deseá e hóbennan 
aki tur klase di éksito. 


aña ta grátis. 
Mas grandi o sea mas 
edat ku 18 aña ta paga $5 
pa partisipá. 
Inskripshon pa e kareda 
ta tuma lugá djasabra 1 òk- 


tober entre 5'or atardi pa 
7'or anochi na Karels Bar. 
Nos ta deseá e orga- 
nisadónan huntu ku e par- 
tisipantenan tur pero tur 
klase di éksito. 
Terrence i Nigel kontentu ku 
yudansa Future Fly Boards 


“Regattaloop 2022” 
djárason 5 òktober 2022 


KRALENDIJK--Den 
entrevista ku nos tabatin e 
siman aki ku e presidente 
di e federashon di biliart 
di nos isla ku ta FeBiBo, 
por sièrto ku e presidente 
sr. Marvin Abdul, e la 
duna basta informashon i 
papia tambe di bishita di 
un delegashon di e bònt di 
Hulanda ku lo bini Bonei- 
ru den luna di sèptèmber 
binidero. 
Aworakí segun sr. Ab- 
dul a bisa, nan ta bezig ku 
diferente kos pareu pa loke 
ta trata e deporte di biliart 
di nos isla. Pa loke ta e de- 
porte di biliart, sigur sigur 
tin kosnan positivo na ka- 


minda. Asina ku tin mas 
informashon mas konkre- 
to nan lo komuniká esaki- 
nan via prensa deportivo. 
Riba nos pregunta tokante 
e bishita di e bònt di bili- 
art di Hulanda, sr. Abdul 
a bisa ku e bònt ta bini pa 
sinta ku nan di FeBiBo pa 
wak kon nan por bai traha 
huntu, pasobra komo ku 
nos ta un “gemeente” di 
Hulanda, nos tambe tin e 
derechonan di partisipá na 
weganan di Nederlandse 
Kampioenschap, anto lo 
bai wak kon ta duna es- 
aki forma pa e próksimo 
añanan.Tambe kiko lo por 
ta e benefi sionan ku nos lo 


por haña si nos traha huntu 
ku e bònt di Hulanda. 
Dia 19 di sèptèmber 
e delegashon di e bònt di 
Hulanda lo yega Boneiru i 
nan lo keda un siman. 
Lo bini 2 miembro di 
KNVB, tambe 2 miembro 
di ministerio di VWS. 
E plan ta ku FeBiBo ta 
sinta ku nan, mustra nan 
e Kompleho Deportivo 
unda ta hungando biliart 
aworaki, wak si tur kos 
ta riba un nivel aseptabel 
ya ku unabes ku esaki bai 
dor, nos mester tin e me- 
sun reglanan ku Hulanda, 
tambe wak si tur kos ta “in 
place” anto pa por sigui 


traha i wak kiko mas lo 
por drecha. 
Tambe nos a puntra sr. 
Abdul, ku si tur kos no ta 
na agrado di Hulanda, si 
nos lo haña ayudo di Hu- 
landa pa drecha esakinan? 
Su kontesta tabata ku 
sigur sigur nan ke krese e 
deporte anto esaki ta rekerí 


mas mesa, mas material. 
Ke men ku eseinan ta 
lokualnan ku nan ta bai 
papia sigur sigur den e 
reunion ku e representan- 
tenan di KNVB i tambe di 
Ministerio di VWS. 
Esakinan di akuerdo ku 
e presidente di FeBiBo, sr. 
Marvin Abdul. 


Bishita delegashon bònt di Hulanda 
serka FeBiBo 

ST. MAARTEN -- Stu- 
diantenan Akademia di Po- 
lis di klas BPO 5, a bishitá 
Kas di Detenshon na Point 
Blanche djamars 16 di 
ougùstùs. E bishita akí ta- 
bata un eksperensia hopi 
edukashonal pa e studian- 
tenan pa mira i eksperensiá 
operashon di e prizòn i e ru- 
tina di trabou. Inspektor di 
prizòn, Steven Carty, a sp- 


Studiantenan Akademia di Polis 
a bishitá prizòn 


lika e studiantenan tokante 
e resosialisashon di e de- 
tenidonan i programa ku ta 
ofresé pa logra e meta akí, 
inkluso ku no ta solamente 
aktividatnan di trabou, pero 
kursonan edukashonal i 
treinen. E ophetivo ta pa 
un reintegrashon apropiá 
di detenidonan den sosie- 
dat, dor di sigurá nan pa bai 
mihó di loke nan a drenta, 


segun Carty. E klas BPO 5 
ta den treinen pa mitar aña 
i ta trahando riba e modulo 
‘Respondé riba disturbio’. 
E modulo akí ta kubri kon 
pa dil ku disturbio kousá pa 
hende ku problema mental 
òf adikto, meskos tambe 
ku problemanan relatá ku 
hubentut. E modulo akí ta 
dil tambe ku operashon riba 
esena kriminal. 


ST. 
MAARTEN 
– 
Polis a konfiská diferente 
vehíkulo 
i 
skuter 
relashoná ku ladronisia 
òf 
ku 
mankamentu 
tékniko, òf manehá bou 
di influensia. A duna e 


Vehíkulonan konfiská 


doñonan oportunidat pa 
hasi 
e 
reparashonnan 
nesesario pa haña nan 
vehíkulo 
bèk. Apesar 
di esaki, un kantidat 
di doño no a aparesé 
pa haña nan vehíkulo 


bèk, loke a resultá den 
un kantidat grandi di 
vehíkulo 
bandoná 
na 
e kompanianan di tou 
vehíkulo, òf na Warda di 
Polis na Philipsburg. 
Komo ku e temporada 


di orkan ta aserkando, 
Polis ta hasi un apelashon 
na doñonan ku ainda no a 
buska nan vehíkulo, pa 
pasa i buska nan vehíkulo 
ku 
e 
dokumentonan 
rekerí. Keda sin hasi 


esaki, lo resultá ku ta 
konsiderá 
e 
vehíkulo 
komo bandoná. Un lista 
di vehíkulo i skuter, ta 
disponibel na Warda di 
Polis i kompanianan ku 
ta tou vehíkulo. 

KÒRSOU 


WILLEMSTAD. - Tin 
un mal kontentu enorme ta 
reina prinsipalmente den e 
sektor turístiko relashoná 
ku un suma grandi di pla- 
ka ku Gobièrnu di Kòrsou 
(lesa Minister di Ekonomia 
Cijntje) a pone pa organisá 
kurso pa hendenan ku ke 
traha i haña trabou. 
For di algun siman atras 
por a komprondé, ku ta re- 
inando un mal kontentu pa 
motibu ku Minister a pone 
un suma di 3.8 mion flo- 
rin pa organisá kurso o sea 
treinen, pero no tabata mu- 
chu klá kon ta repartí e pla- 
ka i asta tin menshon awor 


aki ku ta usando e plaka 
den un forma innesesario. 
A hür espasio den un sentro 
komersial, pero nada no ta 
pasando na e sitio. 
Tin hopi pregunta riba 
e kalidat di kursonan, si ta 
hendenan kapas i òf akredi- 
tá pa duna e kursonan. 
Di otro banda por a 
komprondé ku tin hende 
den CHATA no ta di akue- 
rdo kon kosnan ta bayendo 
i pa loke ta trata hendenan 
den CTB tambe tin mal 
kontentu ku gastamentu di 
plaka innesesariamente. 
Tur kos ta indiká ku e 
proyekto ta frakasando. 


Despues di e bunita 
promoshon ku a bai via di 
Facebook pa hendenan por 
inskribí pa e kursonan, a 
resultá ku no mas ku 100 
persona a registrá pa tur 
tipo di trabou, manera en- 


tre otro kòki i diferente otro 
trabounan den e sektor, ya 
por bisa ku hopi a kai afó. 
E pregunta ku ta resaltá 
un biaha mas ta si en bèr- 
dat e yu di Kòrsou ke traha, 
pero di otro banda tin men- 
shon ku e proyekto tabata 
karesé di profeshonalismo, 
loke ku ta un aporte pa 
frakaso o sea ta frakasando. 
Pues tur kos ta indiká, 
segun fuentenan ku un 
suma di 3.8 mion florin lo 
bai tirá afó di e forma aki. 
Niun hende no ta kon- 
tra pa organisá proyekto òf 
programa nan di treinen pa 
purba hinka hendenan lo- 


kal den e sektor di trabou i 
sigur e área di turismo. 
Pero e pregunta ta, dikon 
no tabata mihó prepará ora 
ta pone sumanan kuantioso 
pa tipo di proyektonan aki. 
Esnan responsabel pa e 
plaka, por responsabilisá 
kiko nan a hasi ku e plaka o 
sea ta hasiendo, ta pregun- 
tanan ku ta lanta. 
A tuma kontakto ku 
Minister Cijntje enkargá 
ku e kartera di Desaroyo 
Ekonómiko, pero e Mini- 
ster a duna di konosé ku e 
no ta na altura di e malkon- 
tentu ku tin pa ku e proyek- 
to aki. 


DEN HAAG/WILLEM- 
STAD— Dos bes pa aña 
ministernan di Hustisia di 
reino ta reuní i kombersá 
riba maneho di entre otro 
krímen organisá, migrashon 
i tambe vigilansia di kosta. 
Djaluna 15 di ougùstùs úl- 
timo a tuma lugá e asina 
yamá `Justitieel Vierparti- 
jen Overleg (JVO) na Den 
Haag ku ministernan di 
hustisia di Aruba, Kòrsou, 
Hulanda i St. Maarten. 


Migrashon 
Un maneho efektivo di 
migrashon i vigilansia di 


kosta fortifiká segun norma 
i obligashonnan internasho- 
nal, ta di gran importansia 
pa reino kompleto. Komo 
konsekuensia di e mi- 
grashon grandi for di 2014 
di Venezuela, e punto di 
atenshon serka tur e pais- 
nan den reino ta e regreso 
di e migrante pa su pais. 
Durante JVO a yega na 
akuerdonan pa traha mas 
intensivo riba tereno di re- 
patriashon. Meta ta pa krea 
un konekshon di esnan en- 
volví ku ta humano, trans- 
parente, sostené un repatri- 
ashon efisiente, atenshon 


pa re-integrashon duradero 
i repatriashon boluntario. 
Tambe a yega na akuerdo 
pa evakuashon di mucha 
durante i despues di un 
desaster natural den reino. 
Mester evakuá na un mane- 
ra lihé i seif. Esaki ta im- 
portante pa evitá sekuestro 
di mucha i evitá situashon- 
nan manera na 2017 ka- 
minda ku despues di orkan 
Irma, a evakuá muchanan 
sin organisá/registrá esaki 
korektamente. 


Warda kosta 
Warda Kosta region Ka- 


W I L L E M S TA D - - 
Djaweps sentral di polis 
a dirigí un unidat polisial 
na Weg naar Welgelegen 
na altura di un parada di 
bùs na Habaai, pa un brin- 
gamentu entre un pareha. 
For di un investigashon, 


W I L L E M S T A D — 
Djaweps último, un siu- 
dadano ku tabata trafiká 
den Kaya Macario Pruden- 
cia, a bin enkontrá un hòm- 
ber drumí abou for di su ko- 
nosementu i ku bastante sla 
na su kara. Sentral di Polis 
a dirigí un unidat polisial na 
e sitio i bèrdat a bin topa ku 


e hòmber aki. No ta konosí 
si el a wòrdu maltratá òf ku 
e tabata enbolbí den un ak- 
sidente, di kua e vehíkulo a 
bai for di e sitio. 
Ambulans a transportá e 
víktima den estado krítiko 
pa sala di emergensia di 
C.M.C. Investigashon den 
e kaso aki ta sigui. 


a sali na klá ku e pareha 
tabatin problema ku otro 
na un kas na e adrès La 
Plataweg ku a terminá den 
maltrato i hinkamentu. E 
unidat a hasi detenshon di 
e hòmber G.G.S. nase na 
Kòrsou di 22 aña di edat 


Proyekto di turismo frakasando 


Durante di JVO na Hulanda 
Ministernan a yega na akuerdonan 
pa repatriashon 


ribe ta okupá su mes entre 
ku otro ku búskeda, trafi- 
kashon di hende i droga, i 
ta yuda den kombatimentu 
di terorismo. Aktividatnan 
importante ku den kope- 
rashon ku partnernan, man- 
tené e área di Karibe seif i 
aktua na momentu ku esaki 
ta nesesario. Liña nan di 
direkshon nobo pa e ta- 
reanan hudisial di warda 
kosta a haña aprobashon di 
tur minister i asina seya e 
akuerdo unda lo interkam- 
biá di informashon i kom- 
partí konosementu. 


Brantwer 
Banda di esaki a yega na 


un akuerdo di trabou nobo 
ku brantwer di Aruba, Kòr- 
sou, St.Maarten i islanan 
BES. Ku esaki ta kontinuá 
ku e bon kolaborashon riba 
tereno di estudio i maneho 
di krísis pa 3 aña mas. 


Deliberashon 
Meta di e deliberashon 
hudisial ta pa krea un 
maneho kordiná riba tere- 
no di hustisia di e islanan. 
Minister di hustisia hulan- 
des Yeşilgöz-Zegerius du- 
rante di e deliberashon a in- 
diká di lo sali na interes di e 
islanan karibense i BES. E 
próksimo JVO ta tuma lugá 
na Aruba na 2023. 


i un muhé N.C.L. nase na 
Kòrsou di 22 aña di edat. 
Despues di a presentá e 
sospechosonan dilanti di 
un fiskal ouksiliar, a or- 
dená nan enkarselamentu 
pendiente di mas investi- 
gashon. 


Detenshon relashoná ku maltrato 
i hinkamentu 
Hòmber heridá kantu di kaminda 

ORANJESTAD - Despu- 
es di dos aña, Futura hunto 
cu colaboradornan ta bek cu 
un di tres edicion di Aruba 
Innovation Summit: “The 
New Era of Reinvention” 
dia 31 di augustus proximo 
na renaissance Convention 
Center. E topico aki di 'Re- 
invention' ta pa inspira tur 
persona pa uza e habilidad- 
nan cu nan tin caba pa por 
re-inventa nan mes. E con- 
ferencia transformativo aki 
lo duna participantenan e 
oportunidad pa haya tips y 
conocemento valioso, ge- 
nera ideanan, re-defini kiko 
ta posibel, y keda informa 
di trends nan andando. Cu 
un “All-star lineup” di ora- 


“The new Era of reinvention” 
Aruba Innovation Summit 2022 


dornan local y internacio- 
nal di diferente industria, 
cu amplio experencia den 
innovacion, e Innovation 
Summit aki lo duna partici- 
pantenan e oportunidad pa 
expande nan network, par- 
ticipa den discusion y ses- 
sionnan interactivo, y haya 
tips y conocemento den con 
pa re-inventa bo mes, bo 
carera, bo organisacion, of 
bo negoshi. E prome ora- 
dor, Sr. Roger Osorio, autor 
di ‘The journey to Reinven- 
tion: How to build a Life in 
alignment with your val- 
ues, passion, and purpose’ 
ta alabes fundador di ‘The 
School of Reinvention’ y 
tambe un educador na Uni- 


versidad di Pensylvania. 
Roger ta un experto y tin 
amplio experiencia door di 
a traha cu miles di hende 
rond di mundo, incluyendo 
companianan 
renombra, 
riba nan propio trayecto pa 
reinventa nan mes. Durante 
e Innovation Summit Roger 
lo comparti su experiencia, 
informacion, y duna tips y 
‘actionable steps’ cu bo por 
tuma como ser humano pa 
yega mas cerca na un bida, 
carera, of negoshi cu ta 
mas alinea y den sinergia 
cu bo balornan, pasion, y 
proposito. E segundo ora- 
dor, Sr, Danilo Weiner, ta 
‘Director of Product In- 
novation’ na MasterCard y 
ta un innovador cu ta kere 
den e poder di creatividad, 
y con esaki - combina cu 
innovacion - por tin im- 
pactonan positivo den tur 
aspecto di nos bida. Actu- 
almente Danilo ta lidera e 
varios esfuerso- y iniciati- 
vanan rond di MasterCard 
su portofolio extensivo di 
producto y solucionnan, 
incluyendo e capacidadnan 
di MasterCard su ‘Labs as 
a Service (LaaS). Danilo 


tin amplio experiencia den 
e creacion di solucionnan 
nobo, re-invencion, y con 
companianan por trece pro- 
ductonan cu realmente ta 
beneficia e consumidornan 
y e organisacion. 
E ultimo ‘keynote’ lo ta 
den persona di Sra. Rowena 
Marin cu ta un lider den in- 
novacion, autor, y ‘Global 
Agency Lead’ na Google. 
Cu un pasion pa ‘self- 
development’, Rowena ta 
lidera un programa global 
cu ta introduci, of yuda 
personanan pa ta mas habri 
pa por descubri y explora 
nan proposito y con nan 
por mehora nan mes, inclu- 
yendo nan bida profesional. 
Adicionalmente, 
Rowena 
lo lidera un sesion interac- 
tivo cu participantenan. 
Lo clausura e Innova- 
tion Summit cu un panel di 
expertonan local, cu tambe 
a re-inventa, of a haya nan 
mes ta re-inventa nan mes, 
nan carera, of nan respec- 
tivo organisacionnan. 
E Innovation Summit 
2022: “The New Era of Re- 
invention” lo cuminsa 9:00 
di mainta dia 31 di augus- 


tus, y ta programa pa ofi- 
cialmente termina pa 4:00 
di atardi. Despues lo tin 
un 'Networking Event' pa 
participantenan. E ticket pa 
participantenan ta Afl. 175, 
y pa studiantenan esaki lo 
ta Afl. 75,- y pa ambos es- 
aki ta inclui lunch, y tam- 
be sodas, coffee, thee pa e 
duracion di e Summit. Pa 
mas informacion, schedule, 
tickets, por bishita www. 
arubainnovationsummit. 
com y tambe por uza Pay. 
aw y click ‘Events’ pa tur 
informacion. Pa tickets pa 
bo negoshi of organisacion 
por adicionalmente contact: 
Thessaly.Zimmerman@Fu- 
turalab.org 
Futura Lab ta colabora cu 
diferente organisacionnan 
local y internacional, riba 
proyecto y iniciativanan 
innovativo pa stimula e 
capacidad di innovacion y 
conocemento, di e comu- 
nidad di Aruba. Pa mas in- 
formacion tocante Futura, y 
tambe rond di e Innovation 
Summit por contact hello@ 
futuralab.org y bishita nos 
canal nan di social media 
pa tur informacion. 


ORANJESTAD -- Mi- 
nister di Asuntonan Eco- 
nomico, Comunicacion y 
Desaroyo Sostenibel, Geof- 
frey Wever ta anuncia ini- 
cio di e proyecto “Finansas 
den bo Hogar”. Esaki den 
cuadro di su maneho di 
Educacion Financiero Na- 
cional. Meta di e proyecto 
ta pa nos hendenan ricibi 
guia y conocemento cu por 
yuda tuma decisionan fi- 
nanciero cu ta beneficia su 
bienestar. 
Hunto 
cu 
Fundacion 
Plan di Bida cu a desa- 
roya e proyecto “Finansas 
den bo Hogar”, ta bai of- 
rece un programa di educa- 
cion financiero. Fundacion 
Plan di Bida ta dispuesto 
pa comparti nan expertisio 


Inicio di Proyecto Educacion Financiero pa empodera e ciudadano 


riba e tereno aki y contribui 
tambe na bienestar finan- 
ciero di nos hendenan. 
Na Aruba 3 di 10 hogar 
ta gasta mas di loke nan ta 
gana tur luna segun sondeo 
di Banco Central di Aruba. 
E desaroyo aki ta uno preo- 
cupante pasobra e ta indica 
cu cada luna ta un reto pa 
hogarnan cumpli cu tur 
necesidad y responsabi- 
lidadnan financiero manera 
gasto pa huur, cuminda, 
y prestamonan personal. 
Como consumidor ta im- 
portante pa sa ki impacto 
cada decision financiero 
tin riba nos cartera y nos 
hogar. Pa por duna apoyo 
na e ciudadano, Ministerio 
di Asuntonan Economico, 
Comunicacion 
y 
Desa- 


royo Sostenibel ta inicia e 
proyecto Finansas den bo 
Hogar. E proyecto ta un 
curso cu lo trata 4 tema im- 
portante riba con pa mane- 
ha nos finansa cada dia. E 
temanan ta: 
§ Mi ta efectivo den 
mi cas. Con mi por spaar 
y tambe con pa cumpra sin 
emocion 
§ Mi ta paga mi debe. 
Kico lo pasa ora mi no por 
paga mi debe mas 
§ Mi ta inverti den mi 
futuro. Futuro di nos y nos 
yuinan ta importante y con 
nos por logra nos metanan 
§ Mi presupuesto. Kico 
ta luho y prioridad y con 
segun bo entrada bo por 
presupuesta y asina logra 
metanan. 


E curso lo ser duna den 
districto di Noord, Santa 
Cruz, San Nicolas, Parade- 
ra, Savaneta y Oranjestad. 
Lo anuncia pronto mas in- 
formacion over di e proyec- 
to aki. Tuma decision fi- 
nanciero ta rekeri cierto 
conocemento cu ta forma 
parti di educacion financie- 
ro. Educacion financiero ta 
importante pa desaroyo di 


nos mes como hende, como 
consumidor y como pais 
segun minister Geoffrey 
Wever. “ Mi ta orguyoso cu 
e proyecto aki ta bai inicia 
y agradecido cu Fundacion 
Plan di Bida ta colabora 
cu Gobierno di Aruba y 
asina duna nos hendenan e 
abilidad y conocemento pa 
stimula nan propio desar- 
oyo y bienestar financiero.” 

ORANJESTAD--Di- 
ahuebs 18 di augustus a- 
tardi durante conferencia 
di prensa extraordinario, 
Prome 
Minister 
Evelyn 
Wever-Croes hunto cu Mi- 
nister Ursell Arends a an- 
uncia cu no lo continua cu 
e introducion di BTW per 1 
di Januari 2023 manera ta 
ser proponi den e landspak- 
ket. 
Prome Minister a splica 
cu Reforma fiscal ta parti 
di un di e acuerdonan haci 
cu Hulanda den cuadro di e 
landspakket. Un parti di e 
Reforma Fiscal ta e BTW. 
Den cuardo di esaki 
Departamento di Im- 
puesto 
y 
como 
tambe 
Prome Minister, a reuni cu 
gremionan y a scucha 
preocupacion di gremio 
comercial, sindical y di co- 
munidad en general riba e 
introduccion di un BTW. 
E preocupacion principal, 
Prome Minister a expresa, 
ta e efecto inflatorio di es- 
aki pero tambe e preocupa- 
cion di comercio ora a in- 
dica cu lo no bay baha BBO 
pa despues bin cu e BTW. 
Tur esaki lo causa un efecto 
inflatorio aun mas halto. 
“Nos a haci nos calcula- 
cion di e efecto inflatorio di 
e BTW y en bista di e guera 
di Ukraina y su efecto aki 
na Aruba, nos a yega na e 
conclusion cu no ta pruden- 
te pa introduci e BTW per 
1 di Januari”, Prome Mi- 
nister a duna di conoce. 
Despues di consulta cu 
Minister di Finansas y su 
ekipo, a tuma e decision 
cu no ta sigui cu e plan di e 
BTW di 6-14%. Sinembar- 
go e necesidad financiero 
si ta keda y p’esey ta con- 
templando pa na luga di e 
BTW introduci un aumento 
di BBO cu 1-1.5%. A haci 
calculacion di e BTW 
y e aumento di BBO y e 
resultado ta mustra cu e 


Prome Minister Evelyn Wever-Croes: 
No ta prudente pa intruducu BTW 
entrante 1 di Januari 2023 


BTW ta casi 4 biaha mas 
halto cu si bo hisa e BBO. 
Banda di esaki pa com- 
pensa e aumento di BBO, 
ta contemplando tambe pa 
baha e impuestonan riba 
salario pa pensionadonan 
pa asina nan por atende cu 
e gastonan cu ta aumenta. 
Tambe tin pensa di reduci e 
tarifa den winst belasting di 
companianan. 
“Pues mirando e efecto 
di e guera di Ukraina, nos 
ta haya cu no ta prudente pa 
awor bin cu e BTW”. 
Prome Minister a duna 
di conoce cu Gobierno cu e 
situacion na Aruba ta sigui 
dificil mescos cu henter 
mundo door di Covid, un 
pandemia devastador cu 
casi a kibra nos economia. 
Nos turismo berdad a cu- 
minsa crece pero no a yega 
100% ainda, nos economia 
no a yeg’e ainda tampoco. 
Nos ta casi di yega e turis- 
mo di prome cu pandemia. 
Y riba esaki, nos ta su- 
friendo tambe e efectonan 


secundario di e guera na 
Ukraina. 
Prijs di crudo y di gaso- 
lin internacional a subi, tur 
producto cu nos ta importa 
a aumenta internacional- 
mente. 
Awa y coriente tambe 
a aumenta temporalmente 
y no ta na Aruba so sino 
henter mundo ta mirando 
e desaroyo aki. Hulanda ta 
pasando den e pio inflacion 
den e 50 añanan, Merca ta 
papiando di un recession. 
E guera di Ukraina tin un 
efecto grandi pa henter 
mundo. 
Banda di esaki tambe, 
nos tin un debe hopi grandi 
tambe cu nos a sali di covid 
cu ne. 
E debe di Awg 900 mi- 
yon cu Aruba a presta di 
Hulanda. Gobierno ta bus- 
cando alternativanan pa 
e gastonan halto di awa y 
coriente. Gasolin a baha 
caba y pa awa y coriente lo 
mester bay den direccion 
di energia alternativa pa no 


depende di fuel. 
Gobierno ta sigui baha 
gastonan di Gobierno dra- 
sticamente. 
Ta cortando den ga- 
stonan di goederen en dien- 
sten pa varios aña y Aruba 
ta e pais cu e gastonan aki 
mas abou den region. 
Asina mes Gobierno ta 
sigui baha nos gastonan y 
ta percura tambe pa cobra 
e impuesto cu mester cobra 
Gobierno ta hacienda lo po- 
sibel pa yega na e deficit cu 
mester y paga debenan di\ 
pais Aruba. 
Gobierno lo sigui den 
dialogo cu gremionan y 
Hulanda pa determina y 
yega exactamente con ta 
bay bridge e gap cu nos ta 
den aworaki. Hunto lo sigui 
traha pa yega na un solu- 
cion hunto cu participacion 
di e gremionan y e profe- 
sionalnan cu ta e ekipo di 
Minister di Finansas. 
Na final di e conferen- 
cia di prensa, Prome Mi- 
nister Evelyn Wever-Croes 


a duna un mensahe general 
pa Aruba y oponentenan. 
“Nos a ripara cu nos opo- 
nentenan politico ta contra 
tur cos. 
Mi por imagina cu esey 
ta un estilo di hiba oposi- 
cion. Hasta nan ta contra 
cosnan cu ta bon y necesa- 
rio pa nos pais. 
Pero loke mi no ta di 
acuerdo cu ne ta cu nunca 
nan ta bin cu un solucion. 
E unico solucion cu nan ta 
bin cu ne ta pa lanta pueblo 
y baha Gobierno. 
Mi ta pidi oponentenan 
pa aworaki, Aruba por con- 
ta riba tur hende. Aruba tin 
mester di nos tur, di Parla- 
mento, oponentenan, gre- 
mionan etc. 
Nos ta pasando den e 
dos crisisnan di mas pisa cu 
mundo a yega di pasa aden. 
Pues aworaki politica sen- 
ciyo, politica barata no ta 
bay yuda Aruba bay dilanti. 
Bin cu bo solucionnan y 
hunto nos por bay traha na 
hiba nos pais padilanti”. 

GROEP 


Hoeveel tel je? 


Tempu ku Nanzi tabata yònkuman, e tabatin hopi tipo. 
Un dia el a sali kas i kue kaminda pa bai namorá Shi 
Maria i el a mira Cha Tiger for di leu. Cha Tiger tabatin 
hamber ; ya hopi dia a pasa sin ku el a purba pida karni. 
Bába tabata basha for di su boka. Nanzi su kurason a 
hera di para ora el a mira Cha Tiger ta lembe boka. Mes 
ora a pasa den su mente ku ta un triki so por skap’e. Den 
esei Nanzi a kuminsá kore. El a stòp na un renbak bieu 
ku tabatin ei den kunuku, pone su man i kuminsá grita. 
,,Cha Tiger bin! Yuda mi! Renbak ta kai. Ai...ai...ai... Cha 
Tiger kore bo yega lihé. 
,,Ta kiko ta pasando? ” 
,,Bo’n ta mira ku e renbak ta kai? Tene........tene....!” 
Cha Tiger a dal man tene. 
Nanzi ta sigui grita: ,, Sí, e renbak ta yen-yen di awa. Si e 
kibra nos tur dos ta hoga miserablemente.” 
Cha Tiger a tembla, ora el a tende e nòmber so di awa. 
,,Mi no ke muri morto hogá,” el a suspirá. 
,,Wèl, sigui tene e renbak duru. Bo tin masha forsa!” 
Cha Tiger ta primi su kurpa kompletu kontra e renbak, 
miéntras e ta yora: ,,Ta kon ta hasi?’’ 
Nanzi di : ,,Si bo keda ten’e duru asina, e orei si mi ta 
haña un chèns pa bai wak un mètslá. Ya e por drecha e 
renbak.” 
“ Nanzi, bai libremente. Kore mas duru ku bo por. Mi ta 
sigui tene.” Nanzi a dirti. Den un fregá di wowo, el a yega 
kas di Shi Maria. Nan a hari, pasa masha prèt riba Cha 
Tiger su kustia. 
Cha Tiger a keda tene e renbak, mi ta kere, te dia di awe. 
Alafin Alafan e kuenta a kaba 


Kompa Nanzi ku Cha Tiger 

• Wesu pafó, karni 
paden; un besti a 
mi ta, pero kua? 


CHARADA 


1 liber di hariña pan 
1 telep di baking powder 
1 telep salu 
2 kuchara di manteka 
1 kùp di awa 
Zeta pa hasa 


Sefta hariña pan i baking powder 
huntu. Despues ta pone e manteka aserka. Basha salu den 
awa i drei esaki bon i despues bash’e den e meskla di hariña. 
Awor por kuminsá mansa. No te intenshon pa e mansa pega 
den bo man. Si ta asina, pone un kuchara di hariña mas aden 
i sigui mans’e ta ora e keda lombra. Tapa e mansa i lag’e 
reis pa 20 minüt. Kòrta 20 pida mansa, plat nan i laga nan 
tapá i para 10 minüt. Entretantu, pone e zeta keinta. No hopi 
kayente, sino pafó ta bira brùin i paden ta keda kurú. Hasa nan 
tur dos banda te ora nan haña un bunita kolo brùin i despues 
ta saka nan pone riba un tayó ku pida papel di kushina. Por 
yena nan ku keshi, ham òf loke tin den kas. 


Johnny Cake 


Bo tabata sa ku..... 


• 
Esaki ta un kápsula di tempu 
*E kas tradishonal di mayoria di poblashon 
boneriano tabata kas di bara. 
*Murayanan di e kas ta di bara di fl èktu den 
otro 
*Despues ku fl èktu e baranan den otro, ta 
bati esakinan ku lodo (klei). 
*E kas di bara ta kubrí pa pal'i maishi. 
*Na Boneiru tin na e momentu aki sola- 
mente dos persona ku ainda ta dominá e 
arte pa traha kas di bara. 


*fuente; www.patrimoniokulturalintangibel- 
boneiru.com 

BAN KLÙR 


BAN SKOL BÈK 

KRALENDIJK/ORAN- 
JESTAD – Djadumingu 
awor 21 di yüli Bonaire.tv 
ta bai pasa un dokumental 
tokante historia di sklabitut 
na Aruba. Hopi biá hende sa 
puntra ku si tabatin sklabitut 
na Aruba. Añanan ku a pasá 
Luc Alofs a skirbi un buki 
titulá ‘Slaven zonder plan- 
tage’, den kua el a atendé e 
tópiko di sklabitut na 
Aruba. E siman aki mi- 
nister di kultura di Aruba, 
Xiomara Maduro, a pre- 
sentá e dokumental aki, ku 
Bonaire.tv a haña pèrmit pa 
pasa pa e pueblo boneriano. 
Aruba 
Historia di sklabitut ta 
un tópiko aktual den Re- 
ino. Dia promé di yüli 2022 
a konmemorá 159 aña di 
abolishon di sklabitut dor di 
Hulanda den e kolonianan 
di Sürnam /Antia Hulandes. 
Den kuadro di esaki Mini- 
sterio di Kultura a traha un 
programa tokante e historia 


Djadumingu awor 2’or na Bonaire.tv 
‘Historia di sklabitut na Aruba’ 


di sklabitut na Aruba, ya 
ku investigashonnan a de- 
mostrá ku na Aruba tambe 
tabatin esklabo. Minister 
Xiomara Maduro ta su- 
prayá ku anke e kantidat di 
esklabo tabata ménos den 
komparashon ku e otro is- 
lanan den Reino, e ta forma 
parti di Aruba su historia di 
sklabitut. 
E mandatario ta informá 
ku durante e programa in- 
formativo, por disfrutá di 
un poema dediká na e hi- 
storia di sklabitut, tres’e pa 
srta. Marilis Becker, ganadó 
di Poeta di Patria 2022. Por 
medio di arte komunidat ta 
haña un bista di historianan 
no muchu konosí na Aruba. 
Seguidamente sr. Luc 
Alofs, historiadó ku a in- 
vestigá tokante e historia di 
sklabitut na Aruba i outor 
di vários buki, entre otro 
‘Slaven zonder plantage’ 
ta konta un parti di resul- 
tado di su investigashon- 


nan durante e temporada di 
sklabitut na Aruba. 


Kompilashon 
Sr. Edric Croes, hefe 
di departamento di kuido 
i maneho di archivo na 
Archivo Nacional Aruba 
(ANA) ta splika e ròl im- 
portante ku ANA tin pa 
komunidat di Aruba i ta 
konta algun storia durante 
di tempu di sklabitut na 
Aruba, pruebanan ku ANA 
a akumulá. 
Un di e pruebanan aki 
ta e úniko ‘vrijbrief’ ku 
Aruba tin, ku ta e ‘vrijbrief’ 
di Anna Stacia Helder, du- 
rante kual sr. Virgilio Dave- 
laar, kasá di sra. Benita 
Davelaar-Helder, ta konta 
tokante di e ‘vrijbrief’ di 
tanta grandi di su kasá. 
Sra. Nadia Dresscher, 
sosiólogo ta kompartí su 
historia personal for di 
punto spiritual i sientífiko 
tokante di su desendensia 


di katibu. 
Sikólogo Dimitiri Halley 
ta konkluí ku un splikashon 
dikon aseptashon di pasado 
ta asina importante pa un 
persona i Pais. 
E programa ta un kom- 
pilashon di diferente aspe- 
kto di arte, investigashon 
sientífiko, eksperensia per- 
sonal i konseho profesho- 
nal pa asina por haña vários 
punto di bista di historia di 
sklabitut na Aruba i e im- 


portansia pa su rekonose- 
mentu i aseptashon. 


Minister 
Xiomara 


Maduro ta splika ku komo 
Arubiano ta masha impor- 
tante pa konosé pasado, pa 
komprondé presente i asina 
yuda fiha unda kier bai den 
futuro. Sklabitut tambe a 
forma parti di Aruba su pa- 
sado i p’esei ta importante 
pa nos konosé e historia aki 
tambe pa evitá ku nan por 
ripití den presente i futuro. 


